Ingin mencari peluang menjadi pemain profesional Dota 2 negara? Daftar sekarang untuk tryout atau percubaan yang akan dikendalikan oleh Kidal Dota 2!
Di bawah kelolaan Racun Esports, Kidal atau lebih dikenali sebagai Izzat Zulkifli mengumumkan pencarian pemain untuk pasukan barunya, dinamakan sebagai Team Petala Langit.
Anda boleh mohon di LINK ini tapi sebelum itu, boleh lihat kriteria dan kelebihan menjadi ahli pasukan ini!

Mengikut poster di atas, tempoh percubaan terbuka adalah pada 2 hingga 9 Disember dan 16 hingga 29 Disember pula adalah percubaan akhir. Lokasinya adalah di Racuntech Setia Alam.
Kidal juga memberitahu penulis beberapa kriteria diperlukan untuk permohonan ini:

Ia hanya dibuka kepada rakyat Malaysia berusia 13 tahun dan ke atas. Bagi mereka yang di bawah usia 18 tahun, perlu dapatkan kebenaran dari ibu bapa.
Rank Divine dan ke atas. Immortal adalah digalakkan untuk memohon.
Berupaya memberikan komitmen sepenuh masa kepada pasukan.
Mempunyai semangat berpasukan yang tinggi.

Bagi mereka yang berjaya untuk menjadi ahli skuad Team Petala Langit, antara kelebihannya adalah menerima elaun makanan dan tajaan kem latihan (bootcamp). Selain itu, anda juga akan dilatih dan diuruskan oleh Kidal dalam kontrak satu tahun ditawarkan.
Kidal Dota mengatakan matlamat penubuhan pasukan ini adalah untuk mencari pemain terbaik negara bagi melayakkan diri ke kejohanan-kejohanan Dota 2 dalam negara dan mencuba peluang bertanding di pusingan kelayakan musim baru Dota Pro Circuit nanti.
Bagi yang tertanya-tanya siapakah Kidal, dia merupakan bekas pemain skuad Lagenda, Siamang Tunggal dan Mineski X. Kidal juga melakukan penstriman langsung di Facebook Page Kidal Dota.


Pada minggu ini, Epic Games Store menawarkan tiga permainan video percuma untuk pemain PC iaitu Killing Floor 2, The Escapists 2, dan Lifeless Planet: Premier Edition. Anda boleh menebus ketiga-tiga permainan ini dari sekarang sehingga 16 Julai ini.
Antara ketiga-tiga judul yang ditawarkan, Killing Floor 2 semestinya permainan video yang paling menarik. Ia merupakan sebuah permainan video penembakan zombi yang memberi anda peluang untuk bermain secara co-op bersama lima orang rakan-rakan.

The Escapists 2 juga merupakan sebuah permainan video yang mempunyai mod multi-pemain co-op yang menarik. Dalam judul ini, anda perlu membebaskan diri dari pelbagai jenis penjara.
Lifeless Planet pula merupakan sebuah permainan video pengembaraan di mana anda bermain sebagai seorang angkasawan yang menemui sebuah bandar Russia di planet lain.
Ikuti kami di Facebook dan Instagram.
Saksikan kami di YouTube.


Roblox sentiasa berada di mana-mana sekarang dan siapa menyangka di dalam Roblox akan terdapat klip video mengenai Roblox di dalam The Kardashians.
Dalam episod “Burn Them All to the F*****g Ground,” Kim Kardashian kelihatan sangat kecewa apabila anaknya Saint terjumpa satu iklan di dalam Roblox dan menyangka itu gambar ibunya menangis.
Kim kemudian mengatakan iklan itu sangat tidak sesuai untuk permainan seperti Roblox.

Bruh 1st episode of The Kardashians & saint found Kim Kardashian sex tape on Roblox 😭😂😂😂😂😭😭 #TheKardashians pic.twitter.com/VhHdtDWTMs
— Shannon Sharpe Burner Account (@shannonsharpeee) April 14, 2022

Kardashian pada ketika itu sedang mengadakan parti barbeku dan anaknya Saint datang menunjukkannya kandungan dari Roblox.
“Itu bukan karakter saya itu adalah permainan video,” ujar Saint ketika menunjukkan gambar ibunya itu.
“Oh, permainan video? Kita akan menyaman mereka kerana menggunakan nama dan gambar saya,” tambah Kim Kardashian selepas itu.
Roblox kini memberi maklumbalas bahawa tiada video lucah Kim Kardashian di dalam permainan video Roblox itu.
Roblox mempunyai polisi ketat untuk menjaga kanak-kanak dari terdedah kepada perkara sebegini.
Mereka juga sudah mengharamkan individu yang mencipta permainan itu di dalam Roblox.
“Ini adalah perkara terakhir yang saya mahu sebagai seorang ibu, iaitu perkara yang sudah lepas untuk datang 20 tahun kemudian,” tambah Kim Kardashian.
Kim juga menambah dia mempunyai banyak masa, wang dan sumber untuk menyaman Roblox.
Rujukan: Polygon


Seorang streamer Twitch, Kimmikka yang diharamkan dari Twitch kerana melakukan persetubuhan ketika penstriman langsung, kini kembali melakukan penstriman seperti biasa hanya selepas tujuh hari.

If you’re going to try bang while streaming, make sure there isn’t a reflection pic.twitter.com/qmFrPAPeFO
— Dexerto (@Dexerto) August 25, 2022

Ramai yang hairan mengapa hukumannya sangat ringan kerana Twitch sebelum ini agak tegas dalam kandungan eksplisit.
Kenapa dia tidak dikenakan ban selama-lamanya? menurut laporan news.com, walaupun perbuatannya boleh disaksikan melalui pantulan cermin yang menampakkan teman lelakinya, tiada pula aksi tidak senonoh yang muncul di skrin.
Selepas kejadian itu, dia menyifatkannya sebagai tragedi kerana mabuk dan ia tidak akan berulang lagi.
Disebabkan kejadian itu juga, bilangan pengikutnya kian ramai dari hanya 200 pengikut kini meningkat ke 2,000. Jika dia stream dengan konsisten, pastinya angka pengikut ini akan meningkat lagi.
Artikel berkaitan: Streamer Twitch diharamkan ketika bersiaran langsung
Sumber: news.com.au


SNK Global mengumumkan King of Fighters 15 akan dilancarkan di pelbagai konsol dan PC pada tahun hadapan dan peminat teruja dengan berita ini.
Walaupun tiada tarikh pelancaran rasmi, permainan ini dijangka akan dilancarkan sekitar suku pertama 2022.
KOF 15 akan dilancarkan di PlayStation 5, PlayStation 4, Xbox Siri X|S, Windows 10, Steam dan Epic Games Store. Ini adalah langkah positif untuk siri ini yang mana kali terakhir muncul di konsol ialah pada 2011.

【THE KING OF FIGHTERS XV】
KOF XV will launch on PlayStation®5, PlayStation®4, Xbox Series X|S, Windows 10, Steam, and the Epic Games Store Q1 2022!#SNK #KOF #KOF15 pic.twitter.com/zmrDOXU2MN
— SNK GLOBAL (@SNKPofficial) July 6, 2021

Lebih-lebih lagi, kini sudah sedekad sejak King of Fighters dilancar kanuntuk multi platform pada hari pertama. Sebelum ini, KOF 14 dilancarkan khas untuk PlayStation 4 pada 2016 sebelum tiba di Windows dan arked Jepun pada 2017. Sebelum itu, KOF 13 tiba di arked Jepun pada 2010 sebelum tiba di PlayStation 3 dan Xbox 360 pada tahun berikutnya.
Peminat teruja mengenai pelancaran di konsol Xbox pada hari pertama kerana ini adalah pertama kali King of Fighters dilancarkan di Xbox sejak sekian lama.
Berita ini menggembirakan peminat di Twitter kerana kali ini SNK tidak melupakan Xbox.

Thank you for not leaving out Xbox. It is greatly appreciated!
— Joe Smhoe (@Innthacut) July 6, 2021

Dengan berita pelancaran KOF 15 akan dilancarkan di semua konsol dan PC pada hari pertama, peminat siri merasakan akhirnya  seluruh keluarga KOF bersama buat kali pertama.

Nothing is Strong as SNK FAMILY pic.twitter.com/YQD7jWe0Sw
— MOBOO/ Ryu ➡↘➡➕🥊 (@MOHAMMEDFI10) July 6, 2021

Selain itu, peminat juga bertanyakan kemungkinan untuk KOF 15 boleh dimainkan secara rentas platform. Namun, walaupun masuk akal, tetapi pihak SNK masih belum membuat pengumuman rasmi mengenai hal ini.
Hanya masa menentukan sama ada KOF 15 akan dilancarkan dengan ciri itu. Mungkin kita akan mengetahui tentang keupayaan rentas platform pada trailer watak yang akan ditayangkan esok.


Kingdom Come: Deliverance telah mencapai jualan lebih daripada 3 juta unit, umum pembangunnya Warhorse Studios. Studio tersebut juga mengumumkan logo baharu untuk syarikat mereka.
Untuk meraikan pencapaian ini, Kingdom Come: Deliverance boleh dimainkan secara percuma di Steam dari 18 Jun sehingga 22 Jun ini.

Pengumuman ini mungkin tidak menarik perhatian pemain PC yang menggunakan platform Epic Games Store kerana platform tersebut telah menawarkan judul tersebut secara percuma pada bulan Februari yang lalu.
Jika anda antara pemain PC yang kurang gemar menggunakan Epic Games Store dan belum pernah mencuba Kingdom Come: Deliverance, ini merupakan peluang yang baik untuk mencuba judul tersebut.
Sumber: gamesindustry.biz
Ikuti kami di Facebook dan Instagram.
Saksikan kami di YouTube.


Kingdom Hearts 3 dapat satu penaiktarafan baru iaitu penambahan Critical Mode. Critical Mode adalah tahap kesukaran baru yang ditambah masuk iaitu menjadikan serangan musuh lebih parah.
Boleh ke habiskan Kingdom Hearts 3 dalam Critical Mode?
Sebelum ini, terdapat tiga jenis tahap permainan yang mana pemain boleh pilih seperti Beginner Mode (easy), Standard Mode (normal), Proud Mode (hard).
Untuk Critical Mode, pertempuran akan mencabar kerana Hit Points dan Magic Points adalah separuh dikurangkan dan kuasa magik juga terhad digunakan semasa mengalahkan raksasa.
Penaiktarafan Critical Mode ini turut memasukkan serangan dan kebolehan kritikal baru.
Kingdom Hearts 3 menampilkan pelbagai cara perlawanan campuran dunia Disney dan Square Enix serta tidaklah sukar untuk mengalahkan bos-bos dalam game ini. Menurut review kami, perkara yang paling sukar untuk hadam adalah penceritaan rumit yang bersangkut-paut dalam siri berusia 17 tahun ini.
Untuk ketahui kesemua info Patch 1.04 selain Critical Mode, korang boleh rujuk pautan ini.
Sumber: VG24/7
Ikuti kami di Facebook dan Instagram.
Saksikan kami di YouTube.


Nampak gayanya cerita Kingdom Hearts 3 bersambung semula.
Square Enix baru melancarkan trailer baru untuk DLC Re:Mind sempena Tokyo Game Show yang memperlihatkan perlawanan bos baru, bentuk Sora terbaru dan peluang untuk main karakter selain Sora. Saksikannya di bawah:

Melihat kepada trailer di atas, keyblade Oathkeeper dan Oblivion yang pernah muncul dalam Kingdom Hearts sebelum ini akan kembali dalam DLC ini. Sora juga kelihatan berlawan dengan Xigbar di lokasi baru.
Pemain juga boleh bermain sebagai Roxas, Xion, Aqua dan ramai lagi serta kemunculan Lingering Will iaitu peninggalan memori Terra dalam perisainya di babak kemuncak Kingdom Hearts 3.
Terra dirasuk Xehanort lawan Lingering Will
Kingdom Hearts 3 agak mengelirukan bagi mereka yang mahu menceburkan diri dalam siri aksi fantasi campuran Square Enix dan Disney ini tetapi mungkin DLC ini boleh menggilap kembali game ini.
Buat masa sekarang, tiada lagi tarikh rasmi untuk Kingdom Hearts 3 Re:Mind tetapi ia dijangka akan dilancarkan pada musim sejuk. Kingdom Hearts 3 kini boleh dimainkan di PC, PS4 dan Xbox One.
Sumber: Polygon
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Kindom, sebuah siri drama Korea yang popular di penstriman Netflix mengisahkan konflik dalaman negara dan zombie. Siri ini menerima banyak komen yang positif dari penonton dan mereka masih menunggu untuk musim kedua dilancarkan.
Pembangun permainan video dari Korea, Action Square mengumumkan mereka akan melancarkan sebuah permainan yang diadaptasi dari siri Kingdom itu.

Diberi judul Kingdom: The Blood, ianya berkonsepkan RPG dan dicipta menggunakan Unreal Engine 4. Permainan ini menjanjikan grafik yang unggul dan cara permainan mendebarkan untuk menumbangkan Zombie yang terlepas di dalam perkampungan.
Namun begitu, tidak banyak info yang boleh didapatkan setakat ini untuk permainan itu. Apa yang pasti, ianya pasti menarik untuk dijadikan permainan pilihan bagi mereka yang menyukai drama siri The Kingdom yang dilancarkan oleh Netflix itu.


Pada awal bulan April, permainan video Kingdoms of Amalur: Re-Reckoning didedahkan melalui Microsoft Store dan kini kita telah menerima trailer pertama judul tersebut.
Trailer pengumuman ini hanya menunjukkan video sinematik dan diakhiri dengan pendedahan tarikh pelancaran iaitu 8 September tahun ini. Ia akan dilancarkan di PC, PlayStation 4 (PS4), dan Xbox One.

Satu lagi pengumuman menarik yang dibuat melalui trailer ini ialah pendedahan tentang Fatesworn, kandungan tambahan untuk judul ini yang akan dilancarkan pada tahun 2021.
Kingdoms of Amalur: Reckoning yang asal dilancarkan pada tahun 2012 di PC, PlayStation 3 (PS3), dan Xbox 360.
Ikuti kami di Facebook dan Instagram.
Saksikan kami di YouTube.


Siri King’s League akhirnya menerima sekuel terbaru berjudul King’s League II yang kini dilancarkan secara eksklusif di Apple Arcade. Dibangunkan oleh studio tempatan, Kurechii, King’s League II menjanjikan permainan simulasi strategi yang lebih besar dalam mencari jaguh Kurestal.
Kami berhubung dengan pengarah dan penerbit King’s League II, P’ng Yi Wei tentang cabaran dan pengajaran bagi menghasilkan game Malaysia pertama untuk Apple Arcade.
Bagi yang baru sahaja tahu tentang King’s League dan berminat untuk bermain game ini, apa yang anda mahu beritahu kepada pemain baru?

King’s League II adalah simulasi strategi tentang pengurusan pasukan pejuang zaman pertengahan sama seperti Football Manager tetapi dengan pedang dan kuasa magis. Anda merekrut, melatih dan mengurus pejuang dari pelbagai kelas sebelum menghantar mereka ke simulasi medan perang.
Untuk pemain baru, kami mencadangkan untuk anda main Story Mode. Karakter dalam Story Mode membantu dan mengajar mekanik permainan sepanjang anda bermain. Semakin karakter utama dan pasukan anda berkembang, semakin bagus anda jadi sebagai pemain King’s League.
Apakah kelainan King’s League II berbanding game King’s League sebelum ini?
Ada sebabnya kenapa kami memutuskan untuk memanggil sekuel ini sebagai ‘King’s League II’ berbeza dengan Odyssey dan Emblem. Ini adalah kerana kami mengubah hampir kesemua elemen dan mempertingkatkan seberapa banyak yang mungkin sambil mengekalkan teras utama King’s League.
King’s League II ada mod penceritaan (Story Mode) baru yang memberitahu kisah tentang Champions of Kurestal. Selain itu, terdapat fokus tambahan kepada dunia kami dengan menyatukan beberapa game lain ciptaan Kurechii seperti gabungan dunia Postknight ke dalam King’s League.

Mod penceritaan ini juga meningkatkan masa bermain. Sebelum ini, King’s League mengambil masa dua jam untuk habiskan. Untuk King’s League II pula, ia mengambil masa sekurang-kurangnya lapan atau sembilan jam untuk habiskan permainan untuk setiap kelas yang sedia ada. Terdapat juga beberapa kandungan tambahan kerana kami jangka pemain akan main game ini beberapa kali untuk lihat kesemuanya.
Kami juga mempertingkatkan pengalaman pengguna. Semua yang anda lihat, dengar dan rasa memberi impak kepada keputusan anda dalam game. Hampir keseluruhan antaramuka pengguna (user interface) mudah untuk difahami dan ada banyak klu visual yang membantu pemain untuk dapatkan apa mereka mahukan.
Apakah cabaran terbesar untuk membangunkan King’s League II?
Peta King’s League II
Kami mahu King’s League II lebih besar berbanding game King’s League sebelum ini. Satu ciri yang kami mahu bawa masuk adalah mod penceritaan penuh yang boleh memberitahu kisah mendalam dunia King’s League dan Postknight. Ini terbukti sebagai cabaran besar kepada kami memandangkan kami masih lagi belajar tentang selok-belok mengarang cerita.
King’s League II adalah sebuah game pengurusan yang berlandaskan sistem kalendar mengikut masa sebenar. Sistem ini memberikan pengalaman permainan yang pantas tetapi apa yang kami lihat satu cerita boleh memberhentikan kalendar dan memperlahankan pengalaman.
Pada mulanya, kami cuba untuk memberitahu cerita ini seperti biasa iaitu ada karakter bercakap selepas berinteraksi dengan pemain. Ini terpesong jauh daripada pengalaman yang kami ingin bawakan kerana kaedah penceritaan ini akan memperlahankan rentak permainan terlalu kerap.
Melalui ujian kami, kami lihat ramai pemain melangkau (skip) dialog. Mula-mula, kami ingat ini adalah kerana kelemahan penulisan kami yang mana ianya tidak menarik dan kami cuba memperbaiki dari situ. Selepas 18 bulan dalam pembangunan, kami baru sedar pendekatan kami untuk penceritaan adalah salah sama sekali.
Babak dialogue antara karakter King’s League II
Kami semua sepakat dalam satu kesimpulan iaitu jalan cerita sepatutnya tidak mengarah cara permainan (gameplay) tetapi sebaliknya, ia untuk meningkatkan cara permainan. Dalam game berbentuk pengurusan, pemain perlu melakukan banyak keputusan dan keputusan-keputusan ini menambah masuk ke dalam permainan yang unik. Jika penceritaan mengambil tampuk, maka banyak pilihan pemain jadi sia-sia.
Kami ubah pendekatan kami. Daripada memberikan penceritaan yang kami mahu beritahu pada awal, kami mengambil pendekatan untuk menyampaikan cerita menarik yang boleh dilakukan dalam bentuk game. Dialog hanya akan keluar untuk saat-saat tertentu ketika adanya jeda (pause) dalam game. Sebagai contoh, kami memulakan dialog semasa game itu terhenti seketika apabila pemain akses masuk ke menu Quests.
Untuk mengekalkan momentum game, kami pecahkan penceritaan kepada beberapa bahagian. Pemain boleh mengakses sesetengah ciri dalam masa tertentu. Kami juga fokus lebih kepada karakter dan mengehadkan beberapa karakter dalam satu babak. Dengan cara ini, hampir kesemua karakter ada masa untuk bersinar tanpa menjadikan babak terlalu panjang. Penceritaan yang memberi tumpuan kepada karakter adalah lebih sesuai dengan teras mekanik permainan iaitu merekrut dan mengurus karakter.
Sesetengah dialog akan dimainkan semasa pemain akses menu Quests
Hasrat asal kami dengan mod penceritaan adalah untuk mengeluarkan isi permainan dengan lebih mendalam. Kali ini, kita lebih fokus kepada kisah karakter terlebih dahulu tetapi mengurangkan fokus terhadap sejarah dunia (lore) game ini. Kami meletakkan perhatian lore melalui bacaan teks di tempat-tempat dijelajahi pemain seperti penerangan kota, nama-nama senjata dan banyak lagi kepada pemain yang menyukai lore. Melalui cara ini, ia juga tidak mengganggu pengalaman game kepada mereka tak kisah tentang lore.
Dari permulaan pembangunan sehingga pelancaran, kami terpaksa singkirkan banyak persepsi naratif game dan belajar untuk menyampaikan penceritaan dalam game ini dalam cara luar dari kotak pemikiran kami. Pada akhirnya, saya berasa sangat lega kerana kami bukan sahaja berjaya menyampaikan jalan cerita dengan berkesan tetapi kami juga menjadi pembangun game yang lebih baik melalui proses-proses ini.
Apakah aspek yang paling menarik dalam game ini? Ada easter egg istimewa yang kami patut tahu?
Postknight berkisar seorang satria menghantar barang di seluruh Kurestal
Aspek paling menarik adalah penceritaan yang merentasi ke game ciptaan Kurechii lain! King’s League selalu berkongsi dunia dengan Postknight dan Tiny Guardians. Dalam King’s League II, kami telah mengusahakan cara untuk menyatukan mereka. Anda akan dapat tahu lebih banyak tentang Postknights dan struktur masyarakat di Kurestal. Terdapat juga soseh-soseh tentang negara lain dalam dunia King’s League II untuk menandakan apa yang akan datang.
Khas untuk peminat Postknight, anda juga boleh rekrut hero Postknight dalam Story Mode.
Untuk peminat King’s League, apa perkara baru yang mereka boleh nantikan untuk King’s League II?
Latih hero untuk tingkatkan kebolehannya
Peminat King’s League boleh merasakan King’s League II kelihatan lebih bagus dan cara permainan semakin mantap. Terdapat juga Story Mode baru.
Kami masih ada Classic Mode iaitu mengekalkan formula menguruskan hero khas untuk pemain yang mahu main terus King’s League tanpa cerita.
Bilakah King’s League II akan dilancarkan di Android?
Hahaha…. bukan untuk masa terdekat. Buat masa sekarang, King’s League II adalah game eksklusif dalam tempoh masa terhad untuk Apple khusunya kepada peranti mobile. Sayang sekali, ini bermakna game ini tidak akan hadir di Android untuk jangka masa yang lama.
Berita baik adalah King’s League II akan dilancarkan di Steam untuk PC dan Mac pada akhir tahun ini!
Nintendo Switch adalah peranti padu yang penuh dengan game indie. Bilakah kami boleh lihat King’s League II di Nintendo Switch?
Kami ada perancangan untuk membawakan game ini ke Nintendo Switch. Ini adalah sesuatu yang kami mahu lakukan dalam jangka masa panjang. Setakat ini, kami meletakkan fokus kepada pelancaran di Apple Arcade dan Steam terlebih dahulu.
Pasukan di sebalik King’s League II
Tahniah kami ucapkan kepada Yi Wei dan seluruh pasukan Kurechii ke atas kejayaan untuk King’s League II. Nantikan artikel susulan tentang bagaimana anda boleh menghantar game ke Apple Arcade!
Kalau anda berminat tentang King’s League II, anda boleh layari laman sesawang rasmi dan Twitter.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Bagi pemain-pemain profesional e-sukan tidak peliklah untuk mereka berehat dan berhenti awal selepas lama berkecimpung dalam dunia e-sukan.
Sama seperti atlet sukan biasa perkara seperti ini tidak lari untuk pemain e-sukan.
Inilah kisah 3 pemain profesional e-sukan dari Malaysia yang behenti awal dan apa yang berlaku dalam hidup mereka sekarang ini.
AimaNNN Counter Strike: Global Offensive

Dikenali sebagai aimaNNN dia meninggalkan industri pada tahun 2021.
Dia berhenti selepas menyedari industri e-sukan tidak stabil dan cukup untuk dia membuat karier.
“Saya perlu berdalih. Bukan mudah untuk berhenti dari membuat perkara yang kita suka dengan semua usaha selama 10 tahun lebih. Saya terpaksa berfikir mengenai pendapatan dan keluarga.” ujar aimaNNN kepada Vulcanpost.
Perkara ini juga berlaku kepada dua pemain profesional Dota 2 WinteR dan ChuaN yang dikenali ramai di serata dunia mengenai jasa mereka terhadap Dota 2 terutamanya sebagai rakyat Malaysia.
WinteR Dota 2

“Pada mulanya, saya sendiri tidak menyangka berapa lama saya akan berada dalam industri,” ujar Chan Litt Binn atau WinteR dalam temubual sama.
“Semakin lama, saya memahami saya berupaya lagi bertanding di tahap yang sama sebelum ini,” katanya lagi.
ChuaN Dota 2

ChuaN satu lagi pemain profesional yang sangat dikenali ramai suatu masa dahulu juga berhenti dari dunia profesional Dota 2.
Dia berada dalam industri sejak berusia 18 tahun lagi dan turut menjadi pemain Asia Tenggara pertama yang pernah memenangi The International.
“Sebenarnya, saya mahu berada di dalam karier ini selamanya,” ujar ChuaN.
Dia terpaksa meninggal dunia kompetitif disebabkan perangainya sendiri.
Apa yang mereka buat sekarang?
Ada juga pemain-pemain lama yang mempunyai bakat untuk mengajar pelapis baharu.
WinteR kini menjadi jurulatih dan pengulas dalam industri Dota 2 dan dia juga antara penganalisis Dota 2 terbaik.
ChuaN pula kini bergerak sebagai jurulatih kepada pasukan Neon Esports yang juga pasukan dari Filipina.
ChuaN mengatakan jika tidak bekecimpung dalam e-sukan lagi, ini bermakna dia sudah menjumpai perkara yang lebih penting dalam hidupnya.
Manakala, Aiman pula terus meninggalkan industri dan kini bekerja dalam syarikat telekomunikasi.
“Mengejutkan, saya mendapat banyak kelebihan dari e-sukan,” ujar Aiman.
Namun kini, tidak semua ingin keluar e-sukan sekiranya matlamat mereka belum tercapai.
Sebagai contoh, Puppey masih lagi bermain sebagai pemain profesional e-sukan untuk Team Secret walaupun berusia 32 tahun.
Mungkin dasar baru patut diwujudkan untuk pemain-pemain yang sudah bersara dan masih mahu menyumbang untuk industri.
Rujukan: Claudia Khaw Vulcanpost


Setiap hero di dalam Mobile Legends:Bang Bang mempunyai kisah mereka yang tersendiri. Sudah pasti banyak kuasa mereka berasal dari penceritaan mereka masing-masing.
Dari cerita yang sedih sehingga yang menarik, terdapat juga beberapa hero Mobile Legends yang sangat sadistik dan jahat.
Ini Kisah 5 Hero Mobile Legends Yang Paling Jahat:
1. Zhask – Raja Swarms

Zhask adalah satu makhluk dari negara Kasityan. Negara itu terkenal dengan kesadisan dan sentiasa menjaga koloni mereka.
Semua orang di sana mempunyai satu kuasa paranormal yang boleh mengawal masa dan minda untuk menguasai kaum yang lemah.
Selepas berubah, negara Kastiyan berjaya memanipulasi banyak roh dari serangga Domorey yang digelar Nightmaric Spawn.
Zhask hanya mempunyai satu tujuan iaitu untuk dominasi, membunuh dan penyeksaan.
2. Alice – Permaisuri Darah

Alice pada asalnya hanya seorang anak luar nikah yang dibenci keluarganya, Antalus. Tetapi Alice mempunyai dua orang abang yang dikatakan lebih hebat daripadanya iaitu Colin dan Simon.
Pada suatu hari Alice menjumpai satu suara syaitan yang mahu memberinya kuasa. Alice sentiasa membesar di dalam kebencian dan ketidakadilan.
Selepas bertahun-tahun berjaya membuat dua abangnya bergaduh dengan menghasut kedua-dua belah pihak untuk membunuh sesama sendiri.
Akhirnya , berjaya membuat Simon membunuh abangnya Colin.
Alice kemudian menggunakan ayahnya, Brun untuk bertindak membunuh Colin selepas memberitahu Colin adalah dalang kematian Simon.
Dia menggunakan kecerdikan dan manipulasinya untuk menghancurkan kaumnya sendiri. Alice akhirnya membunuh Brun dengan meracun Brun secara senyap.
‘Hero’ ini kini menjadi kuasa besar kaum Antalus dan kini membawa semua kaumnya untuk memberi khidmat kepada Lord of the Abyss.

3.Vexana – Penyeru Kematian

Vexana sebenarnya adalah permaisuri yang sangat baik dan sayang terhadap suaminya.
Namun semua ini berubah apabila Alice datang menghancurkan negaranya.
Alice menggunakan kecantikannya untuk memanipulasi suami Vexana dan Alice berjaya membuat suaminya terus melupakan rakyat dan isterinya.
Sejak itu, Vexana kini sangat cemburu dan membuat perjanjian untuk sentiasa menjadi muda dan cantik dari kuasa kejahatan. Kini setiap perempuan cantik di dalam negaranya sudah hilang.
Vexana mahu sentiasa hidup cantik selama-lamanya.
Kini Permaisuri Vexana bertukar menjadi satu entiti yang menakutkan dan sangat dahsyat.
4.Helcurt – Pembawa Kegelapan

Helcurt adalah satu bangsa yang misteri dalam dunia Land of Dawn.
Dia dari bangsa yang boleh memakan cahaya dan menyebarkan kegelapan.
Bangsa ini juga sangat mudah untuk membunuh musuh apabila mereka boleh pergi ke dimensi lain dan menyelinap ke belakang musuh.
Bangsa Helcurt juga dikurniakan ekor yang sangat toksik dan sesiapa sahaja yang menyentuh ekor itu tidak akan hidup. Racun toksik itu juga adalah punca kejatuhan kaum Helcurt.
Namun, Helcurt kini kembali dalam Land of Dawn untuk menyebarkan kegelapan dan ketakutan.
5. Argus – Malaikat Kegelapan

Argus sebenarnya berasal daripada syurga bersama Rafaela. Dia dihantar untuk memulakan satu agama baru untuk Land of Dawn.
Namun, Argus ditugaskan untuk menghancurkan kejahatan dan Rafaela untuk membantu kesengsaraan semua makhluk.
Tetapi disebabkan banyak berlawan di Land of Dawn mengubah Argus menjadi jahat dan sangat taksub dengan kuasa yang tidak boleh dikalahkan.
Sehingga satu hari, Argus mendengar satu suara dari satu makhluk kuno dan Argus mengorbankan dirinya untuk pedang Blazing Demonic Blade.
Kini Argus mengembara serata dunia untuk memulakan perang dan memakan semua roh-roh mangsanya dengan Blazing Demonic Blade.
Apa lagi hero-hero jahat yang anda tahu dalam Mobile Legends Bang Bang?


Baru-baru ini, kisah Muhammad Thaqif mendapat ramai perhatian netizen apabila dia mampu mencipta sebuah video game dengan menggunakan sebuah perisian Unity.
Thaqif atau nama penuhnya, Muhammad Thaqif Syahiran Jamzuri berusia 12 tahun telah membangun game bertemakan first-person shooter (FPS) menggunakan komputer yang dipinjam di pusat Internet Malaysia FELDA Jengka 15.
Video game yang masih tidak diberikan judul sudah pun siap sebanyak 75 peratus dan memaparkan gameplay FPS ringkas seperti menembak musuh serta mengumpul peluru senjata. Menurut Berita Harian, Thaqif akan menyiapkan game ini dengan kadar segera dan berhasrat untuk membangunkan lebih banyak video game lain juga.
Korang boleh lihat sedutan game dihasilkan oleh Thaqif yang dikongsikan bersama halaman Facebook, PC Gaming Community Malaysia di bawah:

Kisah Muhammad Thaqif tular di kebanyakan media sosial berjaya membuka pandangan masyarakat umum terhadap pembangunan video game di Malaysia. Ini mengundang reaksi pelbagai pihak sehingga mendapat perhatian Menteri Belia dan Sukan, Syed Saddiq Syed Abdul Rahman di laman Twitter peribadinya.
Baca: 3 Isu Hangat Korang Perlu Pandang Serius Terhadap Industri Pembangunan Video Game & E-Sukan Di Malaysia
Melihat dengan keterbukaan dan rasa ingin tahu masyarakat, seorang game programmer dari Les Copaque Game Development, A Samad Said memulakan sebuah bebenang di Twitter untuk menjawab persoalan-persoalan yang bermain dalam kotak fikiran orang ramai kepada perihal pembangunan video game tempatan melalui tanda pagar (hashtag) #GameDevMY.
“Tujuan saya membuka bebenang ini adalah untuk menyedarkan orang ramai terhadap kewujudan pembangunan video game di Malaysia ini. Tanggapan negatif ‘video game ini hanya membuang masa’ masih lagi kuat dalam kalangan masyarakat walaupun industri video game sudah mencecah USD$235 bilion.”
Kisah adik Thaqif ini mencetus perbincangan tentang pembangunan video game di Malaysia kerana industri ini masih lagi dianaktirikan berbanding e-sukan.  Saya juga mahu berkongsi serba sedikit apa yang saya tahu serta memberi pendedahan yang amat diperlukan dalam industri pembangunan video game,” kata Samad.
Rata-rata netizen bertanyakan perisian mana yang sesuai digunakan untuk mencipta sesebuah video game, cara untuk belajar coding secara percuma dan banyak lagi.
Bagi mereka mahu mengetahui lebih dekat tentang pembangunan video game, korang bolehlah ikuti bebenang Twitter ini dan tanya soalan dengan gunakan hashtag #GameDevMY.

@kqwim ada banyak software yang boleh guna untuk develop games. The famous ones are Unity and Unreal Engine. The best thing about these two is the fact that they’re free to use. There’s a lot more though. For instance RPG Maker, Game Maker, Leadwerks and so on.#GameDevMY pic.twitter.com/BfsDJXLEiF
— A Samad Said: (@SamadSaidWhaaat) October 19, 2018

Kredit gambar: Malay Reporter


Bila kita berfikir satu perkataan tentang video game, ramai orang menyangka game perlulah ada “aksi mendebarkan”, “lucu”, ganas dan yang paling penting, “menyeronokkan”. Namun, pernahkah perkataan “romantik” terlintas di minda?
Ini bukan bermaksud game yang penuh aksi tanpa momen-momen romantik adalah game tiada tarikan. Ya, ia lebih seronok untuk tembak-menembak antara satu sama lain dan memusnahkan pengkalan pemain lain. Di sebalik konflik ini, tersingkap putik-putik cinta yang berkembang mekar. Sempena Hari Valentine, berikut adalah kisah penyatuan cinta teragung yang pernah dipersembahkan dalam game.
Squall dan Rinoa (Final Fantasy VIII)
Squall dan Rinoa berdansa bersama-sama
Squall Leonhart bukanlah seorang remaja mudah untuk didampingi. Pada pengenalan babak game, dia seorang pendiam dan cenderung memendam perasaan daripada meluahkan kepada orang lain. Namun, timbulnya perasaan cinta apabila Squall bertemu bersama Rinoa Heartilly buat kali pertama di majlis tari menari sempena hari graduasi SeeD di Balamb Garden.
Walaupun Rinoa sedang berpacaran dengan musuh ketat, Seifer ketika itu, mereka ditemukan semula ketika menjalani misi dan kian rapat sejak dari itu lalu mengubah Squall menjadi seorang ketua lebih baik sepanjang game ini. Saat mereka berdua apabila Rinoa berkongsi perasaan terbuku dalam hati sambil dalam dakapan Squall semasa berlayar dalam kapal angkasa Ragnarok merupakan babak paling romantik dalam siri Final Fantasy. Kisah cinta teragung ini telah berusia dua dekad dan baru sahaja menyambut ulangtahun ke-20 pada 11 Februari lepas!
Nathan dan Elena (Uncharted)
Nathan Drake dan Elena Fisher kongsi saat manis dalam Uncharted 4: A Thief’s End
Ramai orang melihat Uncharted sebagai sebuah game mengikuti pengembaraan pencarian harta karun ala Indiana Jones bersama Nathan Drake tanpa melihat individu yang membentuk keperibadiannya, Elena Fisher, seorang wartawan cekap dalam tugasnya. Pada mulanya, Elena kurang gemar dengan perangai Nathan yang suka lari dari masalah. Walaupun begitu, mereka tetap menyayangi sama satu lain dan mereka mendirikan rumahtangga semasa Uncharted 3: Drake’s Deception tetapi mereka berenggang buat sementara waktu.
Selepas apa yang terjadi dalam Uncharted 3, jodoh mereka masih kuat dalam Uncharted 4: A Thief’s End tetapi goyah apabila cita-cita menggunung Nathan untuk membebaskan abangnya, Sam yang tiba-tiba muncul dalam hidup Nathan & Elena setelah Sam lama menghilangkan diri. Meskipun perbuatan Nathan itu hampir meretakkkan rumahtangga mereka, Elena masih lagi mempercayai Nathan dan terus berkongsi kebahagiaan sehingga ke anak cucu.
Leon dan Ada (Resident Evil)
Leon & Ada memburu G-Virus bersama-sama dalam Resident Evil 2 Remake
Di mana Leon pergi, disitulah Ada. Hubungan antara Leon S. Kennedy dan Ada Wong agak sulit untuk diceritakan. Mereka mula bertemu dalam Resident Evil 2 ketika Leon baru sahaja memulakan tugasnya sebagai polis di Racoon City ketika ditimpa apokalips zombi. Dalam percubaan untuk menyelamatkan diri daripada dimamah zombi, Leon sering diselamatkan oleh Ada yang memperkenalkan diri sebagai ejen FBI.
Leon berniat baik menolong Ada mencari G-Virus dengan alasan untuk menumpaskan Umbrella Corporation tanpa mengetahui Ada cumalah askar diupah untuk menjual G-Virus dengan harga tertinggi. Meskipun Ada sering timbul dan hilang di pandangan mata Leon, Ada selalu muncul setiap kali Leon menjadi bintang utama dalam siri Resident Evil dari Resident Evil 2 sehinggalah Resident Evil 6. Yalah, kan. Kalau jodoh tak ke mana?
Johnny dan River (To The Moon)
Jatuh bangun perkahwinan Johnny dan River tertulis di bintang dan bulan
To The Moon adalah satu bukti bahawa game boleh menyampaikan perasaan cinta melankolik dalam perspektif orang ketiga. Ia menampilkan seorang lelaki tua bernama Johnny yang teringin sangat untuk naik ke bulan sebelum dia menghembuskan nafas terakhir. Namun, ada satu perkara yang tidak dapat dijelaskan. Johnny tidak tahu dan tidak ingat kenapa dia mahu berhijrah ke bulan.
Dalam game ini, korang bermain sebagai doktor cuba untuk menanam memori penting kepada Johnny supaya dia ingat. Semakin korang menyelidik memori dengan mendalam, korang akan menyaksikan lembaran kisah hidup Johnny bersama isterinya yang telah meninggal dunia, River. Pemain akan melihat jatuh bangun perkahwinan mereka yang penuh dengan cabaran liku dan ia meninggalkan impak besar kepada keseluruhan naratif game ini.
Tambahan: Hampir semua game BioWare
Mass Effect
Sebelum Anthem keluar pada 22 Februari ini (dukacita saya maklumkan Anthem tidak akan ada perhubungan romantik), pembangun BioWare memang terkenal dengan RPG (role-playing game) seperti Star Wars: Knights of The Old Republic, Mass Effect dan Dragon Age yang mengandungi kisah-kisah cinta bermakna yang meninggalkan kesan tragis dan kegembiraan. Yang menarik sekali, korang boleh memutuskan hala tuju perhubungan romantis antara pemain dan watak berkenaan dengan melakukan misi peribadi dan pemilihan dialog.
Dragon Age: Inquisition
Oleh kerana semua kisah cinta dalam game BioWare terletak di tangan pemain, ia agak sukar bagi saya untuk memilih kisah cinta yang paling romantis kerana ia bergantung atas intepretasi pemain tak kisahlah untuk Tali, Cassandra, Miranda, Solas, Alistair dan sebagainya. Kalau saya harus pilih, saya pilih Cullen dan Inquisitor dalam Dragon Age: Inquisition untuk kisah romantik kegemaran saya manakala untuk Mass Effect ialah… Garrus dan Shephard.
Apakah kisah romantik kegemaran korang dalam game? Kongsikan bersama kami di Facebook.
—

Daftar sekarang untuk kejohanan e-sukan kampus terbesar di Malaysia! Ada game Mobile Legends, PES 2019 dan Dota 2, khas untuk pelajar universiti sahaja!
KLIK LINK INI UNTUK MENDAFTAR.
Info lanjut, layari laman web ini dan Facebook kami.


Walaupun bermain solo sebenarnya lebih susah untuk naikkan rank tetapi ini adalah cara majoriti pemain MLBB main untuk naikkan rank mereka.
Ini tips yang diberikan oleh RRQ Lemon untuk push rank anda dalam MLBB.

Tips ini disebut oleh Lemon ketika penstrimannya.
Lemon juga antara pemain MLBB yang sesalu bermain solo untuk naikkan rank.

Mudah sahaja tips Lemon ringkas dan padat.
“Saya sering bermain solo lebih-lebih lagi untuk membuat kandungan video. (Jika bermain bersama-sama rakan yang kurang baik dalam MLBB) biarkan sahaja mereka membuat hal mereka. Kita fokus sahaja pada gameplay kita sendiri,” ujar Lemon.
Ringkas sahaja tips Lemon tetapi sangat bermakna kerana selalunya dalam MOBA orang lain lebih risau apa yang pasukan buat dari apa yang diri sendiri buat.
Rujukan:  ONE Esports ID


Sempena Hari Wanita Sedunia, Sze Yean (Peachism) berkongsi dengan penulis mengenai pandangannya dalam e-sukan dan bagaimana wanita memainkan peranan membangunkan industri ini bersama.
Jom ikuti temubual ini!

MyGameOn: Ceritakan mengenai latar belakang anda. Bagaimana anda minat pada sesuatu dan mengaplikasikannya di dalam pekerjaan?
Peach: Salah satu fakta menarik adalah saya bukannya graduan seni. Saya ambil jurusan Diploma dalam Pengiklanan dan Komunikasi Pemasaran dan Ijazah dalam Komunikasi (Perhubungan Awam dan Kewartawanan).
Pada waktu itu, tak ramai memandang tinggi pada jurusan seni jadi saya ambil pengiklanan sebab ia ada kaitan sedikit dengan seni. Saya ingin jadi animator dan sejak lapan tahun, saya sudah mula melukis.
Saya sukakan kerja-kerja kreatif sampai pada satu masa saya tengok menu makanan hanya untuk ilham dalam rekaan! Kalau dalam bidang kreatif, tak bermaksud kita perlu menjadikan Behance, Dribble atau Pinterest bagi mencari inspirasi. Ia boleh jadi apa-apa saja. Ada masanya saya akan keluar dan tak perlu tengok fon. Biarkan minda tenang dan teknik ini berkesan.
Dari semasa ke semasa, saya. juga berminat cipta kandungan. Ketika saya masih bersama Fire Dragoon, kami ada pasukan yang saling bekerjasama untuk cipta kandungan baru.

MGO: Ceritakan sebagai posisi baru anda sebagai Ketua Kandungan (Head of Content) di EVOS SG/MY.
Peach: Sekarang ini semuanya one man show. Saya perlu buat grafik (seperti di FB EVOS SG MY dan ViP – Victorious In Play), mengendalikan dan merancang jenis kandungan di media sosial malah perlu terbabit dalam art direction untuk photoshoot PUBGM yang mengambil masa tiga jam. Selain itu, saya perlu buat copywriting juga.
Harapan saya dan EVOS MY adalah menjadi perintis dalam bahagian kandungan. Dengan perkembangan media sosial dalam rantau ini, kami perlu bekerja keras untuk berada di atas dan pada masa sama bersaing dengan page media sosial utama EVOS juga. Disebabkan kami masih baru, kami perlu kumpulkan peminat dan faham apa yang mereka minat untuk cipta kandungan yang relevan.
Selain itu, pemain kami (EVOS) tidak selalu berada di pejabat jadi agak sukar untuk membuat content untuk mereka atau peminat. Ini sebabnya banyak perancangan perlu dibuat awal.

MGO: Sebagai wanita, apa halangan anda hadapi dalam bidang e-sukan?
Peach: Banyak. Contohnya ada yang kata, “awak hanya perlu kekal cantik, awak tu perempuan dan senang nak popular. Hanya tunjuk diri awak seksi, terus ramai orang kenal,”

MGO: Bagaimana bekerja dalam e-sukan boleh memotivasikan diri anda?
Peach: Dengan melihat generasi muda bertungkus lumus dalam industri ini sebenarnya memberikan inspirasi kepada saya. Ramai antara mereka yang underpaid tapi mereka masih tetap ingin melakukannya dan pada masa sama ingin melihat industri ini berkembang.
Juga tak dilupakan sokongan dari peminat kepada mereka secara tak langsung bantu memperluaskan pengaruh e-sukan.

MGO: Apa yang anda boleh katakan tentang perubahan dalam industri e-sukan terutamanya membabitkan wanita?
Peach: Pada saya, lebih ramai wanita sekarang berani bersuara dan berkongsi pengalaman dan harapan mereka untuk industri. Ia juga bagus untuk melihat mereka tak lagi ‘menyorokkan’ diri dan bangga dengan diri mereka sendiri.
Berada dalam industri didominasi lelaki bukanlah mudah tapi sekarang generasi muda lebih terbuka dan menerima penglibatan wanita dalam industri berbanding dulu.
Apa yang perlu sekarang adalah mendidik lebih ramai wanita untuk menyerlahkan diri mereka.

MGO: Nasihat anda kepada wanita di luar sana?
Peach: Industri ini bukannya seperti ramai orang sangkakan. Ada yang melihatnya penuh dengan daya tarikan tapi ramai tak tahu di belakang tabir; banyak kerja keras, pengorbanan dan jati diri dipertaruhkan.
Ramai wanita yang saya kenal dalam bahagian pengurusan dan operasi. Merekalah sebahagian yang membuatkan ‘impian jadi kenyataan’. Tak mengira jantina, pengalaman dan kemahiran kita yang penting dalam pembangunan industri ini.
Jangan berhenti berharap dan percaya. Apabila anda rasa ingin berhenti, rehat sebentar dan renungkan. Apabila dah bersedia, bangkit dan mula bekerja keras! Jangan takut untuk mencuba.


Pengurus pasukan Todak MLBB, Mohd Syazlan Mohd Rosdi (Ashi) mengatakan pemilihan Zul Hisham (Xorn) dalam kemasukan  ke pasukan kontinjen negara bagi menghadapi Sukan SEA 2021 adalah berdasarkan statistik dan bukannya emosi.
“Memang kita pilih Xorn berdasarkan statistik. Bukan sahaja memandang kira yang terkini (MPL MY S9) tapi kita ambil secara keseluruhan dan ‘keistimewaannya’ untuk bergabung bersama Todak.
“Bagi isu Geek Fam terkandas di musim liga tidak menjejaskan keputusan kami. Saya dah kenal Xorn dari Mystic Burden, pernah bermain satu pentas yang sama.
“Insya-Allah apa yang saya nampak kemahiran ada pada Xorn boleh membantu skuad negara mendapatkan pingat emas bagi Sukan SEA ini,” katanya ketika dihubungi MyGameOn.
Ashi juga berharap semua rakyat Malaysia terutamanya peminat dapat mendoakan perjalanan atlet-atlet ini dipermudahkan.
“Saya yakin kami dapat bekerjasama baik bersama Xorn.
“Terima kasih juga kepada Geek Fam kerana bersama kami dalam perjuangan ini,” akhirinya.
Terdahulu, Pengurus Pasukan Negara, Kelvin Pang mengumumkan kemasukan Xorn ke dalam senarai atlet MLBB negara yang akan bermain di Sukan SEA 2021.
Pengumuman itu bagaimanapun mendapat pelbagai reaksi netizen yang bersetuju dan ada juga sebaliknya, menyatakan terdapat pemain lain yang lebih bagus mengikut merit di musim liga MPL MY S9.
Sukan SEA Hanoi 2021 mempertandingkan MLBB, PUBGM (solo), PUBGM (acara berpasukan), Wild Rift (wanita), Wild Rift (lelaki), Free Fire, FIFA Online 4, League of Legends, Arena of Valor dan Crossfire.
Sebelum ini Skuad Malaysia pernah memenangi pingat emas untuk Hearthstone dan pingat gangsa untuk Mobile Legends: Bang Bang.
Ia dijangka berlangsung pada 12 Mei hingga 23 Mei ini.
Foto: Harian Metro


“Esports untuk saya, Esports untuk anda. Esports untuk masa depan bangsa dan negara,”
Hazman Hassan, CEO KITAMEN
Itu kata-kata semangat dan juga penutup daripada Ketua Pegawai Eksekutif Kitamen, Hazman Hassan ketika berucap di acara Kitamen Experience di Menara Felda, Persiaran KLCC sebentar tadi.
Sebagai salah satu peneraju industri eSports di Malaysia, Kitamen Entertainment Sdn Bhd menandatangani memorandum persefahaman (MOU) bersama Perbadanan Ekonomi Digital Malaysia (MDEC), Majlis Belia Felda Malaysia, Esports Kuala Lumpur Association (ESKL) dan Esports Selangor Association (ESS).
YB. Datuk Seri Salleh Said Keruak berucap di majlis
Turut hadir Menteri Komunikasi dan Multimedia, Datuk Seri Dr Salleh Keruak yang merasmikan acara. Beliau turut berucap dengan berkata, kerjasama ini mampu menarik orang luar untuk melawat Malaysia dalam industri pelancongan yang berminat untuk menyaksikan kejohanan eSports dalam negara.
KITAMEN dan MDEC berkolaborasi untuk mempromosikan kempen ‘Healthy Gaming’ dalam usaha meyakinkan semua bahawa eSports bukan saja aktiviti menyeronokkan tapi perlu dilaksanakan dengan cara yang betul.
Selesai majlis menandatangani memorandum persefahaman (MOU)
Komuniti eSports di Malaysia juga boleh mengharapkan lebih banyak kejohanan eSports tempatan dengan kerjasama dua belah pihak ini.
“Bermain permainan digital seharusnya santai dan menyeronokkan. Saya juga pernah diperkenalkan kepada top gamers di Malaysia yang juga berjaya dalam pelajaran. Saya percaya kempen ‘Healthy Gaming’ bersama Kitamen adalah permulaan kepada kewujudan komuniti permainan digital dan eSports yang sihat di negara ini,” – Ketua Pegawai Eksekutif Perbadanan Ekonomi Digital Malaysia (MDEC), Datuk Yasmin Mahmood.
KITAMEN masih belum mendedahkan pelan mereka bersama ini tapi apa yang penulis dapat simpulkan ialah lebih banyak pertandingan e-sukan yang dipenuhi dengan aktiviti atau pameran untuk mendidik anak muda kita tentang kebaikan gaming dan peluang kerjaya boleh diceburi menerusinya.
Inisiatif dana berasaskan ekuiti atau Equity Crowd Funding (ECF) juga dilancarkan untuk menjana dana bagi membina sebuah pusat eSports khas yang lengkap untuk kegunaan komuniti.
KITAMEN juga akan menganjurkan talk session, projek dan aktiviti bersama komuniti gaming dengan kerjasama ESKL dan ESS pada masa akan datang.
Acara itu juga menyaksikan kehadiran komuniti streamers Malaysia bernaung di bawah CX Gaming. Mereka boleh ditemui dekat SINI.


Usaha mengumpul dana dengan menganjurkan pertandingan e-sukan dalam talian bukanlah perkara baharu, namun inisiatif ini sememangnya wajar dipuji.
KITAMEN hari ini mengumumkan perlawanan pertunjukan amal Call of Duty Mobile bagi membantu golongan yang terjejas dengan wabak COVID-19 menerusi dermaan bintang (stars) di Facebook.

Ketua Pegawai Eksekutifnya, Hazman Hassan berkata, ia bertujuan untuk memberi pendedahan kepada semua lapisan masyarakat bahawa golongan gamers turut bersama dalam memerangi wabak ini.
“Objektifnya adalah kita semua berhibur dan pada masa sama menderma kepada petugas barisan hadapan dalam memerangi COVID-19.
“Dana yang dikumpul seterusnya disalurkan kepada Persekutuan Sukan Elektronik Asia (AESF) menerusi kempen #YourHomeYourArena,” katanya.
Difahamkan, perlawanan pertunjukan amal ini akan disertai oleh pasukan yang tidak asing lagi dalam arena CODM seperti 21 Huntsmen, Axis Prototype dan RamPaGe.
Malah, katanya lagi, KITAMEN ingin memperluas dan menghubungkan rangkaian peminat e-sukan antara Malaysia dan Filipina. Pasukan Filipina dibarisi oleh Digital Devils, Nexplay Predator dan Emporia Esports.
Perlawanan tersebut akan berlangsung pada jam 8 malam ini di Facebook rasmi KITAMEN.
Jangan lupa untuk tonton, beri sokongan kepada pasukan Malaysia dan derma stars! Setidaknya kita membantu dengan cara yang termampu untuk memerangi wabak ini bersama-sama.


Hyper Front adalah permainan video tembak-menembak yang dibangunkan oleh NetEase Games.
Nampaknya, permainan ini bakal menutup operasi pada 10 April.

📌【Important Announcement】
 ✨May the light of Star Energy continue to illuminate our path.
 All the best,
 Hyper Front Team pic.twitter.com/51gPvUJ54o
— Hyper Front (@HyperFrontEn) April 3, 2023

Setakat ini juga masih belum ada apa-apa kenyataan rasmi mengenai sebab penutupan permainan ini.
Permainan ini mendapat banyak kritikan dari orang ramai kerana terlalu meniru VALORANT dari pelbagai aspek.
Banyak fungsi permainan dalam Hyper Front yang hampir sama dengan VALORANT seperti rupa karakter dan beberapa kuasa mereka dan smoke.
Penutupan Hyper Front ini berkemungkinan kerana kurang pemain aktif atau apa-apa masalah akta hakcipta.


Permainan battle royale Knives Out yang dibangunkan NetEase mencatatkan keuntungan luar biasa pada bulan lepas!
Sensor Tower melaporkan yang permainan ini menerima keuntungan USD52 juta pada November, lebih untung dari angka yang dicatatkan PUBG Mobile dan Fortnite digabungkan.

93% darinya datang dari pemain di Jepun. Keseluruhannya, Knives Out kini untung sebanyak USD445 juta.
Tapi kejayaan ini tetap disambut dengan berita kurang baik dari PUBG Corp. Syarikat itu sebelum ini cuba saman NetEase dan mendesak Knives Out dan Rules of Survival dibuang dari Apple App Store kerana meniru.
Permainan yang dimuat turun paling banyak di Google Play pada November adalah My Talking Tom 2 dengan Fire Balls 3D dari Voodo menggapai carta teratas untuk iOS.
Sumber: PocketGamer


Knockout City mengumumkan musim terbaru iaitu “Fight at the Movies”. Musim bertemakan filem itu akan memperkenalkan arena baru, peralatan baru dan bola baru yang bertemakan ‘pergi ke panggung dan nikmati blockbuster hebat’.
Di EA Play Live, permainan PvP dodgeball itu akan tiba pada 27 Julai. Fight at the Movie mengandungi peta baru dengan arena yang diinspirasikan filem, di samping senjata baru Soda Ball yang akan memercikkan soda melekit pada pesaing sekeliling.

Peralatan baru bertemakan filem juga akan tersedia di menu, bersedia untuk kosmetik baru, Playlists dan pelbagai lagi di League Play musim terbaru. Knockout City adalah percuma untuk dicuba hingga Street Rank 25.
Jadi jika anda  berminat, anda boleh cuba sekarang.
Artikel ini diterjemah daripada IGN SEA. Untuk artikel penuh sila layari SINI.


Setelah lama menghilang dari dunia permainan video, siri Ninja Gaiden bakal kembali pada tahun ini. Koei Tecmo telah mengumumkan koleksi Ninja Gaiden: Master Collection. Ia akan dilancarkan untuk PC, PlayStation 4 (PS4), dan Nintendo Switch pada 10 Jun tahun ini.
Koleksi ini mengandungi versi remastered Ninja Gaiden Sigma, Ninja Gaiden Sigma 2, dan Ninja Gaiden 3: Razor’s Edge bersama kandungan tambahan (DLC) seperti mod-mod permainan istimewa dan juga kostum.

Sebuah kolaborasi bersama permainan Nioh 2 juga akan diadakan untuk menyambut pengumuman ini. Para pemilik Nioh 2 kini boleh muat turun skin “Dragon Ninja” untuk menukar penampilan menjadi Ryu Hayabusa, watak utama siri Ninja Gaiden.

Penulis berharap berita ini bermaksud Team Ninja dan Koei Tecmo masih mempunyai perancangan untuk mengeluarkan permainan baharu Ninja Gaiden pada masa depan.
Ikuti kami di Facebook dan Instagram.
Saksikan kami di YouTube.


Baru-baru ini, Kohai Infiniti mengumumkan bahawa mereka akan bekerjasama dengan Moonton Indonesia untuk kejohanan Mobile Legends Development League (MDL).
Kolaborasi ini bertujuan untuk meningkatkan corak e-sukan di Indonesia melalui satu platform iaitu Kohai Infiniti App yang boleh membantu pemain serta komuniti.
Mereka mahu membawa pemain dan ahli komuniti untuk bersaing daripada peringkat serantau sehingga ke peringkat antarabangsa.

Kerjasama ini membolehkan pemain untuk berinteraksi serta bersaing dengan pemain di Malaysia dan negara lain untuk pertumbuhan e-sukan di Asia Tenggara.
Aplikasi Kohai Inifiniti akan menyediakan satu fungsi yang dinamakan Combat Arena di mana pemain boleh menyertai serta bersaing di carta (Leaderboard) mingguan.
Pasukan terbaik akan mendapat peluang untuk bersaing di Kohai Infiniti Combat Arena Invitational (KCAI) dan bersaing dengan pasukan daripada Malaysia.
Bukan itu sahaja, pemenang daripada Kejohanan Kohai Infiniti (KIC) akan menerima satu slot di MDL Play-in manakala empat pasukan terbaik akan dijemput ke Kejohanan Kohai SEA (KSC) yang akan mempunyai pasukan MPL daripada Malaysia, Indonesia, Filipina dan Kemboja.


Kojima Production, pembangun Death Stranding mengumumkan mereka akan membuka cawangan baharu bagi bisnes mereka yang akan memfokuskan projek perfileman, televisyen dan muzik.
Pengumuman itu dikongsi melalui akaun Twitter Kojima Production menyatakan cawangan bisnes baharu itu akan dibuka di Los Angeles, California, Amerika Syarikat.

#KojimaProductions are proud to announce that a new business division will be opening in California, USA.
This will explore opportunities beyond game development into film, television and other forms of entertainment.
Read more: https://t.co/fWUGl1OwPw pic.twitter.com/8dcl7STIQL
— KOJIMA PRODUCTIONS (Eng) (@KojiPro2015_EN) November 22, 2021

Buat masa ini masih tiada perincian mengenai apa projek yang akan dilaksanakan di bawah cawangan baharu itu. Namun, pelbagai khabar angin dan laporan yang menyatakan kemungkinan akan ada projek yang berkaitan dengan Death Stranding.
Permainan Death Stranding masih lagi tersedia buat platform PS5, PS4 dan PC.
Sumber: ComicBook


Selepas mendapat kemas kini besar Inazuma untuk Versi 2.0 tiga hari lepas, Genshin Impact mengejutkan para peminat dengan kolaborasi pertama mereka iaitu dengan Horizon Zero Dawn.

Setiap pemain Genshin Impact di PlayStation 4 dan PlayStation 5 akan mendapat Aloy, pemburu lagenda dari Horizon Zero Dawn dan akan datang ke Genshin Impact sebagai karakter Cryo (Ais) Lima Bintang mulai Versi 2.1.
Bagi pemain di platform lain anda akan mendapat Aloy pada Versi 2.2 nanti.
Tidak lupa juga semalam miHoYo telah mengumumkan tiga karakter baru untuk versi 2.1 nanti iaitu Raiden Shogun, Kujou Sara dan Sangonomiya Kokomi.
Raiden Shogun

Raiden Shogun adalah Archon ketiga yang diperkenalkan dengan elemen Electro (elektrik) untuk dunia Teyvat selepas Venti dan Zhongli.
Di dalam Genshin Impact, Raiden sudah membuat akta Vision iaitu sesiapa yang mempunyai kuasa Vision (elemen), haknya akan dirampas oleh kerajaan Inazuma.
Masih tidak ada lagi sebab mengapa Raiden membuat akta Vision ini. Nantikan nanti.
Kujou Sara

Kujou Sara pula adalah karakter baru dari Inazuma dengan elemen Electro. Dia adalah Jeneral untuk Suruhanjaya Tenryou.
Juga karakter yang begitu setia dengan Electro Archon Raiden Shogun.
Sangonomiya Kokomi

Sangonomiya Kokomi adalah karakter Hydro (Air) baru dari Inazuma. Dia juga seorang pendeta dan juga ketua untuk Pulau Watatsumi
Setakat ini sahaja pengumuman dari miHoYo mengenai karakter-karakter ini.
Nanti mereka nanti untuk Versi akan datang Genshin Impact.


Berita baik untuk peminat Genshin Impact dan penggemar Pizza.

Domino’s Pizza Malaysia dan Singapura akan berganding bahu berkolaborasi dengan permainan aksi RPG Genshin Impact bersama-sama UniPin.
Domino’s Pizza akan membawa kombo Emergency Food untuk semua pembeli.

Acara pembukaan juga dibuat di Centre Point Atrium, Asia Pacific University, Bukit Jalil hari ini.

Kolaborasi ini akan didapati di restoran Domino’s Pizza terpilih.
Emergency Food Combo (1-2 orang)  RM29.95
1 Regular Pizza + 1 Bread Side + 1 tin air berkabornat
Beg Non-Woven x 1 pc
Lencana Butang x 1 pc
Poskad Chibi x 1 pc
Emergency Food Combo (3-4 orang)  RM59.90
2 Regular Pizzas + 1 Bread Side + 1 Chicken Side + 1 Botol Air Berkabornat (1.5L)
Beg Non-Woven x 1 pc
Lencana Butang x 1 pc
Poskad Chibi x 1 pc
Fail saiz A4 x 1 pc
Poskad Twin Traveler x 1 pc
Akan terdapat juga roadshow untuk beberapa cawangan Domino’s terpilih!
Acara ini akan bermula pada esok sehingga 26 Oktober ini.
Dapatkan maklumat lanjut di laman rasmi kolaborasi ini.


MiHoYo mencipta sejarah tersendiri selepas mengumumkan kolaborasi dengan Razer.
Kali ini dengan perkakasan baru dari Genshin Impact dengan sokongan THX Game Profile yang membantu dalam meningkatkan pengalaman bermain game.

3 kelengkapan berikut adalah bertemakan Paimon yang juga maskot untuk Genshin Impact.
Razer DeathAdder V2 Pro akan mempunyai versi Paimon.
Ditambah dengan mouse pad Razer Goliathus Speed.

Razer Iskur X kerusi gaming ergonomik juga akan mempunyai versi Paimon tersendiri.

Razer juga mengumumkan THX Game Profile yang melalui aplikasi THX Spatial Audio.
Profile ini akan ada untuk bersi PC dan sesuai dengan semua jenis headset Genshin Impact.
Untuk apa-apa maklumat lanjut anda boleh melayari laman miHoYo dan Razer di SINI.


Infinix antara jenama telefon mudah alih yang membangun pesat dalam dunia mengumumkan kolaborasi untuk Xfans Malaysia dan Mobile Legends: Bang Bang (MLBB).
Bersempena acara terbesar MLBB M4 World Championship, Infinix Malaysia akan mengeluarkan NOTE 12 2023 dengan pakej MLBB Light Chaser Beatrix.

Telefon ini mempunyai bateri dengan kapasiti tinggi, 5000mAH dengan pengecasan pantas 33W.
Walaupun dengan bateri besar, telefon ini masih mengekalkan rekaan yang cantik dengan hanya 7.8mm dan seberat 192.5 gram sahaja untuk keselesaan anda.
Monster Gaming Kit
Infinix juga memasukkan identiti mereka tersendiri iaitu Monster Gaming Kit dalam NOTE 12 2023 yang mempunyai XArena (tingkatkan prestasi permainan video), kenaikan prestasi grafik, Sistem Linear Motor Tactile dengan 4D Vibration, Sistem Penyejuk 10-lapis Graphite, dwi-pembesar suara dengan Hi-Res dan DTS.
Sudah semestinya teknologi ini akan memberi anda pengalaman bermain permainan video terbaik bebas lag dan kepanasan.
Sistem gyro terbaru juga digunakan untuk telefon ini.
Skrin 6.7″ FHD+True Colour AMOLED

NOTE 12 2o23 mempunyai skrin sebesar 6.7″ dengan FHD True Color AMOLED yang sesuai untuk tindak balas pantas anda bermain permainan video.
Kejohanan dunia MLBB, M4 sudah pun bermula pada 1 Januari lepas dan bakal berakhir pada 15 Januari ini.
Para peminat di Malaysiaa juga boleh perggi ke watch party di HomeBois Pitstop di Kuala Lumpur atau tonton secara atas talian di laman rasmi MLBB – TikTok, YouTube, dan Facebook.

Anda boleh mendapatkan telefon ini bermula dengan harga RM799 dan RM899.
Untuk maklumat lanjut NOTE 12 2023 M4, anda boleh melayari laman rasmi Infinix.


Kini giliran Ismail Izzani pula untuk kolaborasi dengan Garena Free Fire.
Light the World on Fire Bersama Ismail Izzani dan Free Fire!
Dengan tema “Free Fire Untuk Semua” kempen kali ini sudah pun bermula pada 17 Mei sehingga 3 Jun ini.
Kempen ini juga akan berlangsung sehingga Ogos.
Ismail Izzani juga ada mengeluarkan lagu tema untuk dipersembahkan bagi acara ini dan diulas secara ringkas bertemakan “Heroes Arise”

Gelombang kedua acara ini akan dinamakan “Free Fire Untuk Semua Hobi” dan memberi fokus dalam memperkasakan hobi pemain melalui cara yang berbeza dengan semangat bersama untuk mendorong mereka.

Terdapat juga segmen baru “Semua Hobi” yang mempamerkan kandungan kolaborasi dengan kuiz muzik video untuk pelancaran akan datang.

Permainan mini baharu ini akan dipanggil “Teka Hobi” yang dimana pemain Free Fire akan menjadi Survivors dan boleh memenangi banner Blue Ace bersama-sama token untuk semua.
Maklumat lanjut boleh didapati di laman rasmi Garena Free Fire di Facebook dan YouTube rasmi Free Fire Malaysia.


Sebuah francais kedai serbaneka, Lawson Philippines, Inc. bersama Liga Profesional Mobile Legends: Bang Bang (MPL) Filipina ini bekerjasama untuk membawa barangan dalam permainan dan cenderahati buat peminat-peminat.
Bermula 24 Ogos hingga 25 Oktober ini, peminat boleh membeli Lawson Blends Iced Coffee 12oz atau 12 Houseblend Iced Tea dan akan menerima cawan khas dengan nama pasukan. Di samping, terdapat carta yang menentukan populariti setiap pasukan di kesemua kedai Lawson di Filipina.

Carta itu akan dikemaskini setiap minggu di setiap kedai, dan peminat berpeluang untuk memenangi barangan eksklusif dalam permainan dengan membeli Lawson Blends Iced Coffee atau Houseblend Iced Tea dengan menebus kod istimewa yang terdapat di bawah cawan, di SINI.
Selain itu, peminat juga berpeluang untuk memenangi cenderahati fizikal dengan mengumpul lapan cawan, selain penawaran kredit kedai Lawson, sebagai sebahagian daripada kolaborasi mereka.
Harap-harap dapat keluar di Malaysia juga.
Untuk maklumat lanjut mengenai kolaborasi ini, sila layari laman rasmi MPL Filipina dan laman sosial Facebook, YouTube dan TikTok mereka.


Akhirnya, antara kolaborasi yang paling ditunggu-tunggu oleh peminat MLBB dan anime Jujutsu Kaisen akan tercapai.
Baru-baru ini, dua karakter dari Jujutsu Kaisen disahkan bakal menjadi skin baharu.
Karakter Nobara Kugisaki bakal menjadi skin untuk Melissa.

Xavier pula bakal menggunakan karakter Satoru Gojo.

Masih belum ada apa-apa berita lagi mengenai watak protagonis Yuji Itadori dan Megumi Fushiguro.
Menurut ciapan poster itu, kedua-dua skin ini akan datang ke MLBB pada 18 Februari ini.


Bsberapa bulan lalu, Moonton berkolaborasi melalui Mobile Legends bersama francais Star Wars. Melalui kolaborasi itu, mereka melancarkan dua skin hero istimewa iaitu Darth Vader untuk Argus dan Master Yoda untuk Cyclops.
Kali ini, seorang dataminer, dafrixkun, melalui laman Instagramnya, mendedahkan kolaborasi Mobile Legends x Star Wars akan kembali sekali lagi pada Disember ini. Dikatakan bahawa Alucard akan mendapat skin istimewa sebagai Obi Wan Kenobi.
sumber: YouTube AceUnyil Official Gaming
Namun, buat mana ini, pihak Moonton masih belum mengesahkan atau mengeluarkan perincian mengenai kolaborasi kali ini. Jadi, anda boleh mengambil perihal ini hanya sebagai khabar angin buat masa ini.
Sumber: AFK Gaming


Streamer terkenal Dr Disrepect kini akan mengadakan kolaborasi fesyen bersama Nike.
Dr Disrespect juga mempunyai studio permainan video yang diberi nama Midnight Society.
Sebelum ini Dr Disrespect juga pernah menjadi penstrimer untuk Mountain Dew.
Ketika strim dia sengaja menerima panggilan ‘palsu’ yang memberitahu Nike yang menelefonnya tadi.
Mungkin ini bermakna Dr Disrespect akan melakukan kolaborasi bersama Nike dan berkemungkinan besar adalah kasut kolaborasi bersama.

Doc! I don’t care when just sign me up! Let me pre-order and have them signed! New Nike Sponsored Gaming Shoes by @DrDisrespect Yayaya! #ChampionsClub #Nike
 Hey @Nike let’s make this happen! pic.twitter.com/hIjdfcflD9
— MrRanchero (@MrRancheroLive) June 28, 2022

Dr Disrespect juga mungkin sengaja membuat lakonan ini untuk menarik perhatian Nike.
Namun tidak mengejutkan Nike memang betul-betul berkolaborasi dengan Dr Disrespect.


POCO kini melancarkan Buds Pro Genshin Impact Edition sempena pelancaran POCO F4 GT.
Buds Pro Genshin Impact Editon
Fon telinga nirwayar ini akan membawa Xiaomi sebagai jenama bersama.
Warna yang dikeluarkan adalah berdasarkan Klee karakter Pyro dari Genshin Impact.
Fon telinga ini mempunyai warna merah Klee dengan rekaan daun clover bewarna emas.

POCO mengatakan Buds Pro Genshin Impact ini mengguna teknologi kecerdasan artifisial (AI) untuk menghilangkan bunyi bising mengikut persekitaran anda dan rutin harian.
Mikrofon yang digunakan dikatakan akan kekal jelas kedengaran walaupun di tempat yang bising.

Bateri fon telinga ini dikatakan dapat bertahan selama 28 jam (bersama case) dengan hanya 10 minit pengecasan pantas termasuk pengecas nirwayar yang boleh mengecas sehingga penuh mengambil masa satu jam.

Fon telinga ini juga boleh disambungkan ke dua peranti serentak tanpa masalah dan mempunyai IPX4 kalis air.
POCO Buds Pro Genshin Impact akan mula di jual di Shopee hari ini bermula jam 11.59 malam dengan harga bermula RM299 untuk pembeli terawal.


PUBG Mobile baru-baru ini mengeluarkan video kolaborasi pertama mereka dengan MONSTA.
BoBoiBoy bakal datang ke PUBG Mobile dengan mod sendiri dengan beberapa skin baharu.
Ia akan bermula pada 10 Oktober ini.
Dalam treler ini juga mempunyai dua karakter dari BoBoiBoy iaitu Boboiboy dan Fang versi dewasa.

Video ini juga ada menunjukkan beberapa skin dan kosmetik baharu yang akan dikeluarkan tidak lama lagi tahun depan.


PUBG Mobile hari ini mengumumkan lebih 20 item dalam permainan yang bertemakan Lionel Messi akan hadir tak lama lagi. Lagenda bolasepak itu membuat kemunculan pertama dalam PUBG Mobile bersama dengan kostum istimewa dan item yang dapat membantu pemain beraksi dengan lebih hebat di medan pertempuran.
Pemain boleh menyarungkan kostum Kapten Messi dan juga akesori, pan, payung terjun dan lain-lain.
Bagi koleksi Messi Football Iconn, pemain boleh dapatkan set kostum, beg galas, helmet, pan, PP-19 Bizon, Mini14, MK47, AKM, ornament dan bom letupan.
Bagi item Messi Super Legend pula, ia termasuk set, topi, topeng dan payung terjun.
“Sangat teruja menyaksikan PUBG Mobile mendedahkan jenis-jenis item untuk kolaborasi kami dan saya tidak sabar melihat pemain menyarungkannya,” kata Messi.


PUBG Mobile akan menyambut pelancaran Resident Evil 2 dengan satu acara khas yang bakal menghantui pemain.
Acara yang menggabungkan dua kerjasama antara Capcom dan Tencent Games sudah lama diacah oleh kedua-dua pihak seperti dilihatkan dalam trailer di bawah.

Video acah ini menunjukkan sedutan Resident Evil 2 Remake iaitu sebuah game bertemakan survival horror berdasarkan game dengan nama sama yang dikeluarkan pada tahun 1998. Game ini akan dilancarkan pada hari esok, 25 Januari.
Memandangkan siri Resident Evil memerlukan pemain untuk bertahan hidup dalam apokalips zombi, kami merasakan PUBG Mobile mungkin bawakan mod pertempuran zombi dalam gaya battle royale. Jom lihat paparan baru yang didedahkan oleh pembangun di bawah.

#PUBGMRE2 is almost here. Will you survive? @RE_Games https://t.co/CZQs29TLvW pic.twitter.com/roSz2f9bC2
— PUBG MOBILE (@PUBGMOBILE) January 22, 2019

Helmet level 3 ditonjolkan di atas kelihatan diselaputi dengan zombi, jadi mungkinkah kita berhadapan dengan segerombolan zombi nanti? Hmmm…
Ini bukan pertama kali elemen zombi dalam battle royale pernah dilakukan. Baru-baru ini, Call of Duty Black Ops 4 juga memasukkan zombi dalam mod battle royale mereka, Blackout.
PUBG Mobile juga pernah melakukan kolaborasi dengan francais popular yang lain. Game mobile ini juga pernah mengadakan acara Mission Impossible: Fallout x PUBG Mobile khas semasa pelancaran filem aksi dibintangi Tom Cruise itu yang memberikan kostum baru kepada pemain pada bulan Ogos lepas.


PUBG Mobile sekali lagi membuat kolaborasi terbaru tetapi kali ini dengan Pinkfong Baby Shark.
Betul anda tidak tersilap baca, ini adalah kolaborasi rasmi di antara dua ikon besar ini.
Acara komuniti juga dibuat untuk semua peminat dan pemain PUBG Mobile.

🦈 Share your Baby Shark dance moves 💃 and win permanent Baby Shark outfits!
 This event is live from Oct 24th – Nov 7th ⌛
 Click the link for more info: 🔗 https://t.co/jJF11l6cCK#pubgmobile #babyshark #PUBGM #BabySharkEmote pic.twitter.com/hIEzCkDuVo
— PUBG MOBILE (@PUBGMOBILE) October 25, 2021

Pinkfong Baby Shark adalah fenomena yang dibawa oleh syarikat SmartStuday yang begitu popular selepas dilancarkan di laman Youtube Pinkfong pada November 2015 sehingga mendapat gelaran antara video paling banyak dilihat di Youtube sebanyak 9.4 billion kali.
Anda boleh mendapatkan barang-barang bertemakan Baby Shark di dalam PUBG Mobile kali ini.

Pemain boleh mendapatkan Baby Shark Parachute, Baby Shark Set, Baby Shark Graffiti dan Baby Shark Pan dengan menyertai acara ini di dalam PUBG Mobile.
Jangan lupa bawa emote Baby Shark dan terus menari di Erangel.


Pengumuman yang dinanti-nantikan oleh para peminat siri Nioh kini telah tiba. Team Ninja telah mengesahkan bahawa Nioh dan Nioh 2 akan dilancarkan di PlayStation 5 dan PC pada tahun depan. Walaubagaimanapun, versi-versi yang akan dilancarkan sedikit mengelirukan. Oleh itu, jom baca artikel ini untuk faham apa yang disampaikan oleh studio tersebut.
Semua permainan yang disenaraikan dalam artikel ini akan dilancarkan pada tarikh yang sama iaitu 5 Februari 2021.

Pemain PC hanya akan menerima satu permainan baharu iaitu Nioh 2 – The Complete Edition. Permainan ini juga akan dilancarkan untuk PlayStation 4. Ia merupakan versi lengkap Nioh 2 yang mengandungi kesemua tiga kandungan tambahan (DLC) termasuk DLC terakhir iaitu The First Samurai yang akan dilancarkan pada 17 Disember ini.
Pemilik konsol baharu PS5 merupakan anak emas dalam hal ini kerana mereka akan menerima tiga permainan berbeza iaitu Nioh Remastered – The Complete Edition, Nioh 2 Remastered – The Complete Edition, dan The Nioh Collection.
Nioh Remastered – The Complete Edition merupakan versi lengkap permainan Nioh pertama yang diberikan penambahbaikkan grafik untuk PS5. Nioh 2 Remastered – The Complete Edition pula sama seperti judul yang akan dilancarkan untuk PC dan PS4, cuma ia diberi penambahbaikkan grafik untuk PS5.
Untuk anda yang mahu pengalaman lengkap bermain Nioh, anda patut membeli The Nioh Collection. Ia mengandungi kedua-dua permainan remastered yang disenaraikan di atas. Jika anda sudah memiliki permainan Nioh 2 di PS4 anda, anda akan menerima naik taraf percuma ke versi PS5 apabila anda berpindah ke konsol baharu tersebut.

Sumber: PlayStation Blog
Ikuti kami di Facebook dan Instagram.
Saksikan kami di YouTube.


Pemain VALORANT biasanya akan menerima koleksi kostum senjata baharu setiap 2 minggu dan jika permain terlepas untuk membeli koleksi yang ditawarkan, maka pemain terpaksa menunggu kostum yang diinginkan untuk muncul di gedung permainan itu.
Tetapi, Riot Games mengumpulkan maklumat tentang kostum yang paling diinginkan oleh komuniti dan mengumpulkan kostum-kostum itu ke koleksi Run It Back.
Sebagai contoh, Run It Back pertama di Valorant menawarkan beberapa kostum menarik yang diminta oleh komuniti pemain seperti Oni Phantom, Spline Operator, Prime Spectre, Nebula Ares dan Sovereign Ghost.

Kini, menurut seorang pengguna di Twitter, Riot Games bakal melancarkan koleksi Run It Back 2.0 dengan pelbagai kostum menarik yang diminta ramai.

Antara kostum senjata yang akan disertakan dalam koleksi itu adalah Origin Operator, Forsaken Vandal, Tethered Realms Ghost, Prime Odin, dan Recon Spectre.
Koleksi ini mungkin akan bernilai sebanyak 5945 VALORANT Points iaitu sekitar RM160 jika dibeli sekali gus.
Buat masa ini, kita hanya boleh menunggu Riot Games untuk mengumumkan tarikh pelancaran dan harga koleksi senjata ini.
Sumber rujukan: Twitter


Bumi kita mempunyai sumber asli yang terhad, jadi kita mestilah berkerjasama agar kita dapat menjaga planet kita dengan baik, pada waktu sama menginovasikan teknologi baru. Itu prinsip yang diambil Acer apabila mereka mencipta komputer riba terkini, Acer Aspire Vero.

Komputer riba ini bukan sekadar komputer riba yang biasa. Ia direka dan dicipta berkonsepkan kelestarian alam sekitar dengan penggunaan bahan plastik pasca-pengguna di pelbagai bahagian produk itu seperti casis sebanyak 30% dan pada papan kekunci sebanyak 50%. Penggunaan plastik pasca-pengguna ini sahaja mengurangkan penghasilan gas CO2 sebanyak 21%.

Bagi pembaca yang tajam matanya, anda akan perasan bahawa komputer riba ini tidak dicatkan dan warnanya datang dari warna asli plastik pasca-pengguna demi mengurangkan penggunaan sumber alam. Walaupun ia kedengaran agak remeh, namun Acer berjaya menjadikan warna komputer ini agak menarik dengan warna kelabu yang bersulam warna hijau cerah.

Acer juga menjamin bahawa pengguna yang mahir membuka komputer diberi pilihan untuk membuka dan menaiktaraf komponen seperti RAM dan SSD yang tersedia di panel bawah.
Demi memudahkan pengguna, anda tidak perlu membuka dan membelek pelbagai lapisan komputer ini untuk mengakses komponen-komponen itu. Hanya perlu membuka beberapa skrew dan membuka panel bawah Aspire Vero.

Huruf R dan E dibalikkan di papan kekunci untuk mencerminkan falsafah ‘Reduce, Reuse, Recycle, Rethink’ yang mendorong penghasilan produk inovatif ini.

Apa gunanya jika produk hijau ini masih berbalut plastik apabila pengguna membelinya. Acer sudah memikirkan penyelesaiannya. Kotak produk ini dihasilkan menggunakan 80-85% pulpa kertas kitar semula dan penyesuai serta kabel juga dibalut rapi menggunakan kertas dan bukan plastik. Segala grafik pada kotak penghantaran dicetak dengan dakwat soya.
Acer juga menyatakan bahawa bateri komputer riba ini akan bertahan selama 7 jam selepas diuji menggunakan aplikasi MobileMark 2018.

Tambahan pula, kotak produk ini boleh dijadikan pendiri komputer riba seperti dilihat di bawah.

Komputer riba ini ditawarkan dalam dua tetapan iaitu yang dilengkapi dengan pemproses 11th Gen Intel i5 dan 11th Gen Intel i7. Tetapan Intel i5 dilengkapi 8GB RAM manakala tetapan Intel i7 dipasangkan 16GB RAM.
Kedua-duanya menggunakan Intel Iris Xe Graphics yang mampu menjalankan tugas separa-berat seperti kerja video ringan serta permainan e-sukan seperti CSGO, VALORANT dan Dota 2. Komputer riba ini juga menawarkan cakera 512GB PCIe NVMe SSD yang boleh diganti dan dinaik taraf bagi kedua-dua tetapan.
Komputer ini juga menggunakan Windows 11 sebagai tetapan asal.
Tawaran 11.11
Acer Aspire Vero ditawarkan pada harga RM3299 untuk tetapan pemproses Intel i5 dan RM4299 untuk tetapan Intel i7.

Sempena pelancaran model Aspire Vero ini, Acer menawarkan pelbagai hadiah percuma bagi setiap pembelian pada 11 November hingga 19 November seperti beg galas Acer, set kepala nirwayar Acer Gateway Pro, kredit Touch ‘n Go eWallet dan lain lagi.
Anda boleh mendapatkan produk ini di lokasi-lokasi atas talian seperti berikut:

Acer Malaysia
Shopee – Acer
Shopee – NBP
Shopee – just IT
Shopee –  Viewnet
Shopee – Clicknet
Lazada – Brightstar
Lazada – Aoneplus
Lazada – Style Vision
Acer Concept Stores

Pembeli juga akan bekerjasama dengan Acer untuk mengguna pakai lebih banyak pokok di Taman Tugu; bagi setiap Aspire Vero yang dibeli, RM100 akan disalurkan untuk membiayai penggunaan pokok. Acer Malaysia menyasarkan untuk mengguna pakai 15 lagi pokok dengan sokongan pelanggan.


Komputer riba gaming Razer Blade 15 dan Razer Blade Pro 17 sudah lama dilancarkan di negara-negara lain seperti Amerika Syarikat dan Singapura. Akhirnya, Razer akan melancarkan dua produk tersebut bersama beberapa produk baharu lain untuk pasaran Malaysia.
Selain daripada komputer riba Razer Blade 15 dan Razer Blade Pro 17, Razer juga akan melancarkan bekas luaran GPU atau external graphics enclosure (eGPU) Razer Core X Chroma dan bekas komponen PC Razer Tomahawk Gaming Chassis.
Razer Blade 15 Razer Blade Pro 17
Komputer riba Razer Blade 15 dan Razer Blade Pro 17 direka untuk pemain yang serius. Kedua-dua model tersebut datang bersama pilihan untuk komponen-komponen spesifikasi tinggi seperti kad grafik RTX 2080 Super, skrin paparan OLED 4K, kadar segar semula 300Hz, dan banyak lagi.
Harga Razer Blade 15 bermula dari RM8,999 dan harga Razer Blade Pro 17 pula bermula dari RM12,499. Kedua-duanya akan dilancarkan di Malaysia pada bulan November tahun ini.
Razer Core X Chroma boleh digunakan bersama kedua-dua komputer riba di atas dan juga Razer Blade Stealth 13 untuk meningkatkan lagi kuasa pemprosesan grafik. Ia hanya boleh digunakan bersama sistem yang mempunyai sambungan Thunderbolt 3 external graphics support (eGFX).

Siri-siri kad grafik yang disokong oleh Razer Core X Chroma adalah Nvidia GeForce RTX, GeForce GTX, Quadro, AMD XConnect enabled Radeon, dan AMD Radeon Pro. Produk ini juga boleh digunakan bersama komputer riba Mac tetapi hanya dengan model-model kad grafik AMD tertentu.
Razer Tomahawk Gaming Chassis ialah sebuah bekas komponen PC yang mempunyai beberapa keistimewaan. Antaranya ialah ia mempunyai dua panel kaca terbaja yang membolehkan akses mudah pada belah kiri dan kanan PC.

Bekas ini juga datang bersama pencahayaan Razer Chroma RGB di bahagian bawah yang boleh dikawal dengan aplikasi Razer Synapse 3. Ia datang dalam dua saiz, satu untuk konfigurasi ATX dan satu lagi untuk konfigurasi mini-ITX.
Razer Core X Chroma akan dijual pada harga RM1,999 dan ia akan dilancarkan pada bulan November ini. Untuk Razer Tomahawk Gaming Chassis pula, model mini-ITX akan dijual pada harga RM1,099 dan dilancarkan pada penghujung bulan Oktober. Maklumat pelancaran untuk model ATX akan diumumkan pada masa depan.
Ini merupakan satu pengumuman yang dinanti-nantikan oleh pemain PC di Malaysia kerana ramai pemain menunggukan ketibaan Razer Blade 15. Ia merupakan antara komputer riba gaming yang kerap mendapat pujian dan anugerah daripada peminat permainan PC luar negara.
Ikuti kami di Facebook dan Instagram.
Saksikan kami di YouTube.


Komuniti E-sukan tempatan juga tidak terlepas dalam menjalankan bantuan bagi membantu mangsa banjir baru-baru ini di Dengkil, Selangor.

Antara yang terlibat dalam misi bantuan ini adalah Muhammad Imran Rosli atau Vokey, Shahrul Daulay atau PEMBURU, Khairunnazrin Masli atau Boyka dan ramai lagi menyertai misi ini bagi membantu mangsa banjir.
Dalam satu hantaran di Instagram Story, Vokey semalam turut memaklumkan menerima sebanyak RM20,000 hanya dalam masa lapan jam sewaktu pengumuman bantuan dana.

Mereka berjaya mengumpul sebanyak satu tan barang yang terdiri daripada barangan asas, air minumin, bantal dan banyak lagi sudah diagihkan kepada mangsa-mangsa banjir.

Langkah ini adalah inisiatif para anak muda dalam komuniti e-sukan kita untuk mengagihkan barangan ke beberapa lokasi terjejas di Hulu Langat.

Mereka semua ini wajar diberikan pujian atas usaha dalam bantuan banjir ini.
Selepas ini, mereka bakal meneruskan bantuan ke Pahang pula di mana kebanyakan daerah terkesan dengan banjir.

Mereka juga memohon kerajaan dan pihak berkaitan untuk segerakan bantuan ke kawasan terjejas.
Syabas sekali lagi diucapkan untuk anak-anak muda dan majulah e-sukan untuk negara!


Pemain-pemain Muslim Call of Duty: Vanguard kali menemukan sesuatu yang cukup mengejutkan apabila mereka menemukan helaian Al-Quran yang bertebaran di dalam peta Zombie.
Berikutan penemuan ini, pemain menggunakan Twitter untuk meminta pembangun COD memberikan penjelasan dan membaiki isu yang tidak menghormati sensitiviti agama.

يا اخوان انا اشوف صفحات من القران في الارض في خريطة Zombie ارى انه يجب ان تزال باسرع وقت اذا كانت صحيحة @playstationsa @CallofdutyARA#Vanguard #PS5Share, #CallofDutyVanguard pic.twitter.com/1WZLsMYbML
— ᴮᴷᵀᴼᴼᴿ (@BKTO0R) November 10, 2021

Kandungan Zombie bagi COD: Vanguard ini dikatakan dibangunkan oleh Sledgehammer Games dan Treyarch Studio yang bekerja dibawah Activision.
Sebelum ini, pernah dilaporkan menemukan ayat al-Quran sebagai hiasan di dalam tandas di sebuah peta di dalam Modern Warfare 2. Peta itu kemudiannya dipadam selepas mendapat kecaman daripada komuniti Muslim dan orang ramai.
Buat masa ini, pihak pembangun dan Activision masih belum memberi respon  mengenai hal ini.
Sumber: Dexerto


Selepas berita tentang Mobile Legends diluluskan di China, terdapat segelintir pihak komuniti MLBB risau kerana China akan menguasai permainan itu di pentas dunia.
Permainan yang diberi nama The Pinnacle of Decisive Victory ini sudah diluluskan oleh Pentadbiran Akhbar dan Penerbitan Negara (NPPA) China.

Mereka menggangap bahawa penguasaan pasukan daripada Asia Tenggara akan berakhir jika China bermain di pentas kompetitif antarabangsa.
Setakat ini, Filipina dan Indonesia sangat kuat di pentas dunia di mana Filipina menjuarai tiga siri-M sebelum ini dan Indonesia menjuarainya pada siri pertama.
Bukan itu sahaja, ada yang perpendapat bahawa peluang pasukan Malaysia untuk menjuarai pertandingan di peringkat antarabangsa agak tipis.
Tetapi ramai yang mengambil berita ini sebagai berita baik kerana ia akan membesarkan lagi imej MLBB di mata dunia.

Ia akan membuatkan MLBB lebih kompetitif di peringkat antarabangsa dengan tambahan dari wilayah seperti Timur Tengah dan Afrika Utara (MENA), Amerika Utara (NA), dan Amerika Selatan (SA).
China memang terkenal di pentas e-sukan dunia selepas mereka sangat kuat dalam permainan video terutama sekali permainan MOBA seperti Dota 2, League of Legends dan lain-lain.

Foto dan Video: IGN SEA, DJY


Hos dan pengulas VALORANT, TashBunny menganggap bahawa komuniti VALORANT di Malaysia tidak mendapat banyak perhatian terutama sekali di peringkat kompetitif.
Pemilik nama Natasha Hashim ini menambah, komuniti Valorant di Malaysia sebenarnya lebih besar dari yang disangkakan namun ia tidak diberi banyak perhatian dari pelbagai pihak.
Dia turut menggangap bahawa acara komuniti yang dijalankan beberapa pihak dijalankan dengan ala kadar.
“Acara komuniti seperti sambil lewa macam Liga eMAS yang tidak memberi usaha dalam melakukan acara,” ujarnya.

Tambahnya pula, Malaysia mempunyai banyak bakat dalam VALORANT namun baginya ramai pemain seperti berpuak terutama sekali mengikut bangsa masing-masing.
Dia turut menjelaskan bahawa ramai ahli komuniti VALORANT di Malaysia tidak mengetahui tentang pertandingan yang diadakan.
Dia menambah bahawa mereka hanya mengenali VALORANT Champions Tour (VCT) yang besar seperti VCT Pacific serta VCT Masters yang baru sahaja tamat.
“Kita (VALORANT) ada banyak pertandingan tempatan terutama sekali VCT Malaysia dan Singapura (MYSG),” tambahnya.

TashBunny memohon kepada pihak penganjur untuk memberikan kesedaran mengenai acara ini supaya ia boleh menarik minat komuniti untuk menonton dan menyokong pasukan Malaysia.
Baginya, dia berharap bahawa banyak acara yang memfokuskan kepada pembangunan akar umbi serta banyak acara tempatan.
Jika banyak pertandingan profesional dianjurkan di Malaysia, dia turut bercadang untuk membuang had di mana pemain profesional tidak boleh bermain untuk acara itu.

“Pihak penganjur perlu berikan peluang kepada semua pemain untuk bertanding di peringkat profesional tanpa mengira jika mereka sudah menjadi profesional atau belum,” ujarnya/
TashBunny berpendapat bahawa jika tiada saingan untuk pemain yang lebih baik, macam mana pemain lain mahu menambah baik prestasi mereka.
Akhir sekali, dia berharap bahawa banyak acara komuniti yang boleh mengajak atau memupuk minat pemain baharu terhadap VALORANT.
Foto: Instagram @tashbunny / Facebook


Baru-baru ini, pemain kelahiran Thailand, Patiphan Posri atau CGRS yang bermain untuk pasukan VALORANT Singapura iaitu Paper Rex menjadi bualan ramai berikutan persembahannya di VCT Masters Tokyo baru-baru ini.
Dia menggantikan tempat ‘something’ yang tidak dapat menyertai kejohanan itu selepas mengalami masalah Visa untuk memasuki Jepun.
CGRS merupakan pemain simpanan untuk Paper Rex dan dalam masa yang sama dia merupakan pencipta kandungan untuk pasukan itu.

Dia menyertai pasukan itu pada 2022 dan hanya bermain di tier yang rendah di Thailand.
Pada mulanya, ramai menganggap tanpa something, Paper Rex tidak akan memberikan cabaran kepada pasukan lain kerana dia merupakan pemain paling bernilai di Grand Final VCT Pacific.
Boleh dikatakan bahawa CGRS perlu mengisi satu tanggungjawab yang besar untuk pasukan ini.
Pada mulanya dia nampak kekok bermain di pentas antarabangsa namun selepas beberapa perlawanan, ramai orang mula sedar bahawa dia bukanlah orang sembarangan.

Agent yang sering dimainkan oleh CGRS adalah Gekko dan dia memainkan hero ini dengan sangat baik terutama sekali di peta seperti Lotus dan Bind.
Menurut beberapa laporan, Paper Rex membuatkan CGRS sebagai pemain Gekko sekiranya hero itu menjadi meta di peringkat kompetitif.
Ia nyata berhasil dengan persembahan yang baik ditunjukkannya apabila bermain hero ini.

Bukan itu sahaja, dia turut membantu pasukannya dengan mengubah arus perlawanan serta mendapatkan clutch.
Dalam pusingan yang penting ketika Paper Rex menentang NRG, CGRS berjaya lurk sehingga ke kawasan NRG sebelum membunuh dua pemain NRG.

Selepas itu, dia berhadapan dengan sOm dan berjaya membunuhnya dengan masa tinggal tiga saat.
Menurut satu statistik, CGRS antara pemain yang paling clutch dalam VCT Masters Tokyo dalam situasi 1 v 1, 1 v 2 dan 1 v 3.
Menurut Rib.gg, CGRS memberi 37.5 peratus sebanyak 6 daripada 16 kali.

Peminat memuji CGRS kerana bermain dengan sangat baik walaupun dia baharu sahaja bermain beberapa perlawanan sahaja di VALORANT secara kompetitif.
Bukan itu sahaja, dia berjaya mengisi kekosongan something yang tidak dapat bermain.
Ada peminat yang meminta maaf kerana mereka meragui apa yang CGRS boleh bawakan di pentas besar.
Dengan VCT Champions yang akan berlangsung di Los Angeles, Amerika Syarikat, kini Paper Rex mempunyai barisan pemain yang lengkap serta pemain simpanan yang boleh membantu pasukan itu.


Konami membuat keputusan akan mengembalikan permainan Castelvania melalui Apple Arcade. Ia adalah, Castlevania: Grimoire of Souls, permainan mudah alih yang sebelum ini hanya tersedia di Kanada.
Apple Arcade mengumumkan Grimoire of Souls akan tiba di Apple Arcade tidak lama lagi. Melalui laman rasmi Konami, ia menunjukkan Castlevania ialah permainan aksi side-scrolling.
Sumber: Konami
Pelbagai karakter yang terkenal akan muncul dalam permainan ini seperti, Alucard, Simon dan Maria, dengan rekaan karakter dan muzik daripada siri yang yang dibikin oleh Ayami Kojima dan Michiru Yamane.
Grimoire of Souls sebelum ini diumumkan oleh Konami pada 2018, untuk iOS. Ia menerima ujian beta tertutup di Jepun, sebelum dilancarkan di Kanada untuk platform iOS dan Android. Namun, ia hanya bertahan selama setahun sebelum sempat dilancarkan di peringkat global.
Sumber: Konami
Masih belum jelas, mengapa Konami menghentikan Castlevania, dan hanya dilancarkan di Apple Arcade setahun kemudian. Tetapi, kelebihan berbanding versi permainan percuma sebelum ini, tiada lagi mikro-transaksi dan iklan di dalam permainan ini.
Ini adalah tajuk Castlevania pertama yang diketahui dalam tempoh ini, selepas tajuk terakhir sebelum ini, Lord of Shadow 2 yang dilancarkan pada 2014. Sebuah Netflix adaptasi dengan empat musim telah tamat pada awal tahun ini dan sebuah rancangan baru akan tiba pada masa akan datang.
Artikel ini diterjemah daripada IGN SEA. Untuk artikel penuh sila layari SINI.


Pengguna konsol dan PC, korang tak lama lagi boleh main Jump Force tapi di telefon pintar!
Ia akan menampilkan beberapa karakter dalam Weekly Shonen Jump: Jikkyou Janjan Stadium. Ini adalah trailer baru untuk rujukan korang. Terdapat 39 karakter di dalamnya apabila dilancarkan nanti.

Konami menampilkan karakter yang sangat comel seperti “JanJan Characters”. Karakter ini mempunyai gerakan yang ikonik digunakan dalam permainan.
Permainan mudah alih ini memperkenalkan perlawanan Battle Royale sehingga 4 orang dan mempunyai butang kawalan mudah untuk serangan spesial. Korang boleh main solo atau sehingga 4 rakan.
Weekly Shonen Jump: Jikkyou Janjan Stadium akan dilancarkan di Jepun pada tahun ini untuk iOS dan Android. Bagi pasaran Malaysia, belum ada berita terbaru mengenainya setakat ini.
Sumber: Siliconera


Selepas pelancaran eFootball yang dipenuhi 1,001 masalah pada Steam bulan lalu, Konami kali ini menangguh lagi patch kemaskini.
Konami sebelum ini  menjanjikan akan melancarkan tampalan 0.9.1 pada 28 Oktober ini tetapi sekali menangguh ke awal bulan November, sebagai langkah untuk “memastikan pengalaman ditambah baik untuk semua.”

Update for our followers: pic.twitter.com/uCWiqitO52
— eFootball (@play_eFootball) October 22, 2021

Sebelum ini, Konami melancarkan eFootball bagi platform Steam dengan pelbagai isu dari segi grafik, mekanisme permainan yang banyak masalah dan pergerakan pemain yang menyeramkan. Hal ini sudah menyebabkan permainan bola sepak itu menerima review sebagai permainan paling teruk di Steam.
eFootball kini hanya menerima rating positif 11% daripada 22,000 keseluruhan review.
Sumber: PC Gamer.


KONAMI umumkan yang mereka akan melanjutkan kolaborasi bersama Arsenal dan berikutan itu, PES 2019 akan menerima beberapa pemain bola lagenda seperti Robert Pires, Sol Campbell, Gilberto Silva, Freddie Ljungberg dan Emmanuel Petit.
Ini bermakna pemain PES 2019 boleh menantikan pemain lagenda yang akan kembali beraksi di padang bola digital. Bukan itu saja, Stadium Emirates yang ikonik juga akan dicipta semula dengan perincian lebih baik.

The global partnership between @officialpes and @Arsenal has been extended. As part of the deal, gunners legends Robert Pires, Sol Campbell, Gilberto Silva. Freddie Ljungberg & Emmanuel Petit will be coming to #PES2019 at a later date! pic.twitter.com/BdamEtZ9bg
— Konami UK (@KonamiUK) September 25, 2018

“Kami komited untuk terus bekerjasama dengan KONAMI sebagai rakan kongsi global untuk Arsenal bagi PES 2019.
“Kami berasa teruja untuk memberikan pemain peluang bagi menggunakan pemain lagenda ini dan juga Stadium Emirates yang dilakar dengan teliti, sekali lagi dalam PES 2019 pada tahun ini,” kata Arsenal FC Chief Commercial Officer Vinai Venkatesham.
PES 2019 dilancarkan di seluruh dunia di PS4, Xbox One dan PC pada 30 Ogos 2018. Versi telefon pintar akan hadir ke Android dan iOS pada Disember tahun ini.
Sumber: gamerevolution


Sempena ulangtahun ke-50 untuk Konami, syarikat ini mengembalikan memori nostalgik dengan koleksi penuh – Contra Anniversary Collection.
Koleksi ini mengandungi game Contra dari pelbagai jenis platform seperti Contra versi arked sehinggalah ke Contra III: The Alien Wars untuk SNES.
Inilah senarai game yang termasuk dalam Contra Anniversary Collection:

Contra (Arked)
Contra (NES)
Contra (Famicom)
Super Contra (Arked)
Super C (NES)
Contra III: The Alien Wars (SNES)
Super Probotector: Alien Rebels (SNES)
Contra: Hard Corps (Sega Genesis)
Probotector (Sega Mega Drive)
Operation C (Game Boy)

Melihat kepada senarai ini, ini menawarkan pengalaman side-scrolling 3D Contra yang merentas pelbagai zaman sejak dilancarkan pada 1987. Ini juga beri peluang kepada pemain baru yang mahu bermain game Contra lepas.
Contra (1987) versi arked
Selain 10 game di atas, pemain akan menerima buku digital menerangkan sejarah siri Contra berserta 6 game Contra versi Jepun secara percuma:

Contra (Arked)
Super Contra (Arked) – dikenali sebagai Super Contra: Alien No Gyakushu di Jepun
Super C – dikenali sebagai Super Contra di Jepun
Contra III: The Alien Wars – dikenali sebagai Contra Spirits di Jepun
Operation C – dikenali sebagai Contra di Jepun
Contra: Hard Corps – dikenali sebagai Contra: The Hard Corps di Jepun

Setakat ini, tiada pengumuman untuk tarikh rasmi Contra Collection Anniversary tapi ia dijangka akan keluar pada tahun ini. Game ini akan dikeluarkan secara digital sahaja di PS4, Xbox One, Nintendo Switch dan PC (Steam).
Tahukah anda? Bill dan Lance juga pernah muncul di mobile bertajuk Contra Return.
Sumber: IGN


Disguised Toast atau nama sebenarnya Jeremy Wang yang cukup terkenal dengan permainan Among Us, hari ini mengumumkan pengakhiran kontraknya bersama Facebook Gaming selepas bersama platform penstriman itu sejak 2019.

Thank you, @FacebookGaming
 Today marks my last day livestreaming on the platform
 The last 2 years have been some of the best moments of my career and I wish them nothing but success. Can’t wait to see them achieve greater things in the future. pic.twitter.com/x8ltvOpzTV
— Toast (@DisguisedToast) November 17, 2021

Meskipun begitu, semasa masih bersama Facebook Gaming, Toast menyatakan dia masih dibenarkan untuk strim di Twitch selagi dia tidak bermain sebarang permainan di platform itu.
Berikutan pengunduran itu, Pihak Facebook Gaming juga mengucapkan selamat maju jaya buat DisguisedToast melalui akaun Twitter rasmi mereka.

Even when others thought you were sus, we believed in you. Best of luck from everyone at Facebook Gaming, @DisguisedToast. pic.twitter.com/Pq4mGJ6KHe
— Facebook Gaming (@FacebookGaming) November 17, 2021

Dengan pengumuman pengunduran ini, komuniti OfflineTV mula memberikan sokongan yang positif dan ramai juga menyuarakan permintaan mereka meminta Toast untuk kembali semula ke Twitch.
Disguised Toast di awal karier penstrimannya bermain Hearthstone sebelum menjadi fenomena dengan kemunculan Among Us pada 2020. Dia juga kini banyak bermain Teamfight Tactics dan League of Legends selain memuatnaik pelbagai kandungan di saluran YouTubenya.
Sumber: Dexerto


Dua pemain Orange Esports, Mohammad Harith (Born) dan Luk Jun Yip (Valenz) masih kekal bersama pasukan Mobile Legends itu.
Menurut pengurus mereka, Raz Ellysa Razali atau Alice, kedua-dua pemain ini adalah pemain asal Orange Esports jadi mereka kekal bersama organisasi.
“Mereka adalah pemain Orange jadi mereka masih bersama kami,” katanya ketika dihubungi MyGameOn.
Pada masa yang sama, pemain Team Haq yang berkolaborasi bersama Orange Esports, Minn, Mann, Garyy dan Lolla kini kembali ke pasukan asal mereka selepas selesai kejohanan MSC 2022 yang berlangsung di MITEC, Kuala Lumpur, baru-baru ini, menyaksikan skuad negara mendapat tempat kelima selepas tewas di tangan OMEGA dari Filipina.
“Kontrak hanya untuk satu musim MPL. Tapi rezeki pemain, mereka dapat raih tempat kedua yang sekaligus melayakkan mereka ke MSC. Jadi, kontrak disambung sehingga tamat MSC,” katanya.
Di kejohanan terdahulu, Orange Esports berjaya meraih gelaran naib juara di MPL MY musim kesembilan. Dari kekalahan berturut-turut sehinggalah kemasukan Garyy dan Valenz, pasukan itu berjaya menukar rentak kekalahan dan menunjukkan dominasi mereka di arena MLBB.
Sebagai naib juara, mereka mendapat slot ke MSC 2022.
MPL MY musim kesepuluh bakal membuka pendaftaran tidak lama lagi dan Orange mendapat kelebihan dengan mempunyai slot jemputan.
Siapa pemain baru yang akan mengisi lineup Orange Esports nanti?


Team Liquid bagi pasukan League of Legends kali ini mengucapkan selamat tinggal buat mid-laner veteran mereka, Jensen selepas kontraknya ditamatkan.
Pengumuman peninggalan Jensen itu diumumkan melalui ciapan Twitter @TeamLiquidLoL, menandakan berakhirlah khidmatnya bersama organisasi e-sukan itu.

We are so thankful for @Jensen for being with us for the our team’s most successful years. We won LCS Championships together, ended up in the MSI Finals, and went to Worlds three times. We were lucky to have him for as long as we did and wish him nothing but the best. pic.twitter.com/v6IiUDj0wS
— Team Liquid LoL (@TeamLiquidLoL) December 9, 2021

Sebelum ini, Jensen sudah menandatangani kontrak selama tiga tahun bersama pasukan Amerika Utara itu sejak 2019 di mana Jensen dan Team Liquid pernah memenangi dua LCS Split, dan layak untuk bertanding di Worlds.
Namun, Jensen pernah menyatakan bahawa dia kemungkinan akan disimpan atau dilepaskan selepas kegagalannya bersama Team Liquid untuk menjulang piala beberapa kejohanan Worlds.
Buat masa ini, Jensen bertindak sebagai ejen bebas dan tetap dihormati bagi pasukan LoL Amerika Utara.
Sumber: Dot Esports.


Lost Ark permainan video MMORPG yang datang bagaikan ribut sehingga membecahkan beberapa rekod permainan video di pelantar Steam.
Ada penapisan boleh dikatakan elok namun ada juga yang tidak elok.
Sudah diketahui, Lost Ark mempunyai tapisan mereka sendiri untuk di pelayan di barat dan dikeluarkan oleh Amazon Games.
Namun kontroversi pula melanda terdapat berbezaan dari segi pelayan Korea dan pelayan Russia.

Youtuber bernama LOWE juga ada membuat beberapa perbandingan dan perbezaan diantara pelayan yang lain.
Jadi apa yang ditukarkan?
Warna Kulit

Paling pelik adalah penukaran beberapa warna kulit karakter NPC yang dikatakan hanya untuk menunjukkan kepelbagaian.

Penukaran ini tidak masuk akal dan apa yang ditunjukkan juga tidak memberi makna apa-apa.
Pakaian

Beberapa pakaian ditukarkan mengikut versi pelayan yang anda main supaya lebih sopan berbanding pelayan di Korea.
Affinity System

Terdapat dua karakter NPC di dalam permainan ini yang anda boleh naikkan affinity dan apabila affinity penuh anda boleh keluar bersama-sama karakter tersebut dan satu babak akan dimainkan.
Babak itu dikatakan sudah dibuang dari Lost Ark.
Face Presets

Malah ketika pembuatan karakter ada juga beberapa preset muka dibuang dari versi Amerika Utara dan Eropah.
Ini membuatkan ramai peminat Lost Ark marah kerana tidak dapat membuat karakter yang mereka mahukan.
Malah ada juga yang ditukarkan warna kulitnya juga.
Menjadikan kontroversi ini bertambah terdapat seorang pemain yang juga telah diharamkan dari Lost Ark kerana membuat kritikan ini kepada Amazon.

Adressing their poor work gets you permanently banned on the game HUB. This is how Amazon treats their customers who have concerns. pic.twitter.com/ZxtvBGtxj7
— Audiophil (@Anachronist_9X) December 28, 2021

Amazon Games dikatakan mengelak semua dialog yang dibuat oleh peminat Lost Ark dan sebaliknya akan diharamkan pula di forum Steam.

Itu adalah satu-satu kenyataan yang dikeluarkan oleh staf Amazon Games.
“Pakaian original tersebut tidak buang, dan bukan itu sahaja malah kami juga menambahkan beberapa pilihan lain.”
Setakat ini masih belum ada lagi apa-apa perubahan yang akan dibuat dan kemungkinan besar akan dikekalkan.


Ini baru betul dapat merasa Black Mirror dalam dunia sebenar!
Korang bakal boleh jadi pengarah filem kerana diberi kebebasan untuk menyampaikan jalan cerita tersendiri dalam filem pertama Black Mirror yang bertajuk Black Mirror: Bandersnatch.
Black Mirror adalah sebuah siri antologi televisyen yang mana bermaksud setiap episod mempunyai plot tersendiri bertemakan sains fiksyen disiarkan di Netflix. Rancangan ini menyentuh tentang perihal masyarakat moden yang semakin lama bergantung dengan kepenggunaan teknologi melalui gaya satira komedi hitam (black comedy) sepanjang tayangan 4 musim.
Netflix baru sahaja umumkan Black Mirror: Bandersnatch iaitu sebuah filem yang mengisahkan seorang programmer yang ditugaskan untuk membangunkan game berdasarkan novel British klasik, Bandersnatch pada era 1980an. Namun, penglibatannya dalam penghasilan game ini menjadi kacau-bilau apabila dia tidak dapat membeza realiti ataupun fantasi.
Saksikan Stefan (Fionn Whitehead) yang bergelut dengan dirinya dalam trailer di bawah:

Menurut laman filem Indiewire, filem Black Mirror: Bandersnatch bakal menyajikan tayangan selama 5 jam iaitu agak luar biasa berbanding filem biasa selalu ditayangkan dalam masa 1 jam 30 minit. Tempoh yang sangat panjang untuk sesebuah filem ini mungkin memberi ruang kepada filem Bandersnatch ini bakal memasukkan gaya ‘choose-your-own-adventure’.
Laporan Bloomberg menyatakan musim ke-5 Black Mirror akan memberi laluan kepada penonton untuk memilih keputusan tersendiri yang memberi impak kepada jalan cerita iaitu mengikut gaya game seperti Life is Strange 2 dan The Walking Dead: The Final Season.
Ini bukan pertama kali Netflix cuba menyuntik elemen rancangan TV interaktif. Syarikat penyiaran media terbesar ini telah menghasilkan beberapa siri TV dengan stail ‘choose-your-own-adventure’ seperti Minecraft: Story Mode dan Puss in Boots: Trapped in Epic Tale.
Penonton diberi pilihan interaktif untuk watak utama dalam Minecraft: Story Mode
Black Mirror: Bandersnatch bakal ditayangkan di Netflix pada 29 Disember 2018. Untuk musim ke-5 Black Mirror pula, tiada lagi pengumuman diberikan mengenai tarikh tayangan rasmi dan penjelasan teliti bagaimana rancangan TV ini akan menghasilkan kisah ‘choose-your-own-adventure’ tersendiri.


Berita baik kepada mereka yang gemar menonton Netflix di peranti mudah alih.
Netflix mengumumkan Malaysia jadi negara Asia Tenggara pertama menerima pelan mobile baru yang mana menawarkan harga serendah RM17 sebulan.
Dari kiri: Ketua Komunikasi Asia Tenggarah, Leigh Wong & Pengarah Inovasi Produk, Ajay Arora
Pelan mobile ini juga berpeluang untuk menikmati semua katalog hiburan tempatan dan antrabangsa bersama-sama ciri Parental Controls untuk memberi pilihan sesuai untuk tontonan umum, ciri Smart Downloads yang akan memuat turun episod baru setelah pelanggan habis menonton satu episod, antaramuka pengguna (UI) adaptif dan cara kongsi ke media sosial.
Netflix menawarkan harga pakej harga terendah ini setelah melihat 78 peratus pengguna Internet di Malaysia meluangkan masa untuk strim dan muat turun hiburan. Lebih-lebih lagi, pelanggan Netflix Malaysia menonton dua kali ganda lebih kerap melalui telefon pintar berbanding negara lain.
Melalui pelan ini, pelanggan boleh menonton semua kandungan Netflix tanpa gangguan khas untuk peranti mobile dan tablet sahaja.
Pengarah Inovasi Produk, Ajay Arora
Untuk mencapai harga yang murah ini, korang hanya boleh tonton rancangan kegemaran dalam resolusi Standard Definition (SD) iaitu bersaiz 480p berbanding HD (720p) atau Ultra HD (1080p). Perlu diingatkan, pakej ini tidak boleh ditonton melalui laptop dan TV.
Sekilas pandang, pakej termurah ini mungkin tidak berbaloi tetapi Netflix kini membawa masuk banyak filem dan TV tempatan seperti Pulang, siri Polis Evo, Jaga dan banyak lagi. Kalau korang nak teringin sangat nak tengok siri Stranger Things dan pelbagai siri asli Netflix lain, maka pelan ini berbaloi untuk korang.
Apa pendapat korang pula? Kongsikan bersama kami di Facebook, Twitter dan Instagram.